Ilitsersuut nr. 9001, 02. januari 2023

**Sulianut Kalaallit Nunaanut attuumassutilinnut, ministereqarfinniit suliarineqartarnerinut ilitsersuut**

Imarisaa

[1. Kalaallit nunaannni Namminersorlutik Oqartussat aaqqissuussaanerat 3](#_Toc119862577)

[1.1. Inatsisinut tunngaviusoq, pisortaqarfiillu 3](#_Toc119862578)

[1.2 Sammisassarisanik tigusineq 4](#_Toc119862579)

[1.3 Sammisassarisanik tigusinerup suleqatigiissutiginera 5](#_Toc119862580)

[1.4. Aningaasanut tunngasunut aaqqissuussaaneq 6](#_Toc119862581)

[1.5. Oqaatsit 6](#_Toc119862582)

[1.6. Namminersorneq 7](#_Toc119862583)

[2. Naalagaaffiup ministeriaqarfiata ilanngutitinneqarnera 7](#_Toc119862584)

[2.1. Suliat Naalagaaffiup ministereqarfianiit ilaaffigineqartussaasut 7](#_Toc119862585)

[2.2. Siunnersuineq 7](#_Toc119862586)

[3. Inatsisit Kalaallit Nunaannut atuuttut 7](#_Toc119862587)

[3.1. Kalaallit Nunaannut inatsisit atuuttut sumi nassaarineqarsinnaapat? 8](#_Toc119862588)

[3.2. Inatsisissatut siunnersuutinut, aqutsisoqarfinnullu najoqqutassanut missingersuutit 8](#_Toc119862589)

[3.3. Inatsisinut periutsinut apeqqutit 8](#_Toc119862590)

[4. Kalaallit Nunaanut inatsisissamik eqqussinerup suliarinera 9](#_Toc119862591)

[4.1. Inatsisissatut siunnersuutinut missingiut, Danmarkimut atuuttusanut, Kalaallit Nunaannullu tamakkiisumik immikkoortutulluunniit toqqaannartumik atuuttussanut 10](#_Toc119862592)

[4.2. Inatsisissatut siunnersuutinut missingiutit, aalajangersakkanik imaqartut, Kalaallit Nunaanuinnaq atuutsinneqartussat, imaluunniit immikkut Kalaallit Nunaannut pingaaruteqartut 10](#_Toc119862593)

[4.3. Inatsisissatut siunnersuutinut missingiutit, Kalaallit Nunaanni atuutsinneqanngitsut, peqqussutitulli atuutilersinneqarsinnaasut 11](#_Toc119862594)

[4.4. Kalallit Nunaanni atuutsinneqanngitsunut, inatsisissatut siunnersuutinut missingiutit 12](#_Toc119862595)

[4.5. Kalaallit Nunaannut inatsisinik atulersitsinermut, peqqussutinut missingiut 12](#_Toc119862596)

[4.6. Kalaallit Nunaanut atuutsinneqartussanut nalunaarutinut missingiutit 12](#_Toc119862597)

[4.7. Nalunaarutit atulersinneqareersimasut, Danmarkimi atuutsinneqartut, Kalaallit Nunaanullu atuutsinneqartussat 13](#_Toc119862598)

[4.8. Attaveqatigiinnermut aqqutit 14](#_Toc119862599)

[4.9. Saqqummiussinerni, paasissutissat suut nassiunneqassappat? 14](#_Toc119862600)

[4.10. Inatsisit nutserneqarneri 15](#_Toc119862601)

[4.11. Inatsisartuni suliarineqarneri 15](#_Toc119862602)

[4.12. Folketinngimi Inatsisartunilu assigiimmik suliarinninneq 15](#_Toc119862603)

[4.13. Saqqummiussereernermi suleriuseq 16](#_Toc119862604)

[4.14. Nalunaarusiorneq 16](#_Toc119862605)

[5. Nunanut allanut tunngasut 17](#_Toc119862606)

[5.1. Nunani allani politikkikkut oqartussaassuseqarneq 17](#_Toc119862607)

[5.2. Pisinnaatitsissummut aaqqissuussaaneq 18](#_Toc119862608)

[5.3. Kalaallit Nunaanut tunngatillugu, naalagaaffiup innuttaanut pisussaaffinnut isumaqatigiissutit il.il. suliarineqarneri 19](#_Toc119862609)

[5.4. Isumaqatigiinniarnerit sioqqullugit nalunaarusiorneq 19](#_Toc119862610)

[5.5. Namminersorlutik oqartussanut saqqummiussineq 20](#_Toc119862611)

[5.6. Attaveqatigiinnermut aqqutit 20](#_Toc119862612)

[5.7. Saqqummiussinerni paasissutissat suut nassiunneqassappat? 20](#_Toc119862613)

[5.8. Naalagaaffiup innuttaasa pisussaaffiinut isumaqatigiissutit nutserneqarneri 21](#_Toc119862614)

[5.9. Inatsisartuni suliarineqarneri 21](#_Toc119862615)

[5.10. Naalagaaffiup killinganik nalunaarutit atsiorneqarnerilu 21](#_Toc119862616)

[5.11. Naalagaaffiit innuttaanut isumaqatigiissutinut atulersitsinermut isumaqatigiissusiornermut ikiuut 22](#_Toc119862617)

[5.12. Nunani tamalaani pissutsit tamat suleqatigiissutigineri 22](#_Toc119862618)

 [6. Kalaallit Nunaanni Naalagaaffiup sinniisua 23](#_Toc119862619)

[6.1. Kalaallit Nunaanni naalagaaffiup sinniisuatut suliffeqarfik 23](#_Toc119862620)

[6.2. namminersorlutik oqartussanut sulianik saqqummiussineq 23](#_Toc119862621)

[6.3. nutserinermut ikiuineq 23](#_Toc119862622)

[6.4. Naalagaaffiup sinniisuanut nutsikkanik naammassisanik nassiussineq 24](#_Toc119862623)

[6.5. Attaveqarnermut paasissutissat 24](#_Toc119862624)

[7. Tikeraartoqarneq, angalanerillu 24](#_Toc119862625)

[7.1. Kina paasissutissinneqassava? 24](#_Toc119862626)

[7.2. Ministerit nunanit allaneersut Danmarkimi tikeraarnerinni, Kalaallit Nunaat pillugu paasissutissiineq 25](#_Toc119862627)

[8. Paasissutissat allat 25](#_Toc119862628)

[8.1. Inatsisartut katersuunneri 25](#_Toc119862629)

[8.2. Kalaallit Nunaanni tjenestemandinut aamma isumaqatigiissutit malillugit akissarsialinnut akisussaaffik inatsisillu 26](#_Toc119862630)

[8.3. Attaveqarnermut paasissutissat 26](#_Toc119862631)

[8.4. siunnersuussutaasimasumik atorunnaarsitsineq 26](#_Toc119862632)

[9. Ilanngussaq 27](#_Toc119862633)

Inatsisinik naalagaaffiillu innuttaannit pisussaaffiit isumaqatigiissutinik saqqummiussinermut namminersornerullutik oqartussat oqaaseqaataanik utaqqinermut najoqqutassanut immersugassaq [. 27](#_Toc119862634)

# **1. Kalaallit Nunaanni Namminersorlutik Oqartussat aaqqissuussaanerat**

Aallarniutitut, piffinni ataasiakkaani, ilitsersuummi tassani, ministeeriaqarfimmiillu ilitsersuinerup, Savalimmiunut tunngatillugu, sulianik ilitsersuutit suliarineqarneri, oqaatsit nipaasigut allaanerussuteqarneri malugineqarpoq. Kalaallit Nunaannut, Savalimmiunullu inatsisit tunngaviisa oqaasertaasa nipaasa assigiinnginneri tamatumunnga peqqutaavoq. Tunngaviusutut imarisaanik assigiinngissuseqarnera pineqanngilaq. Taamaattorli ilaatigut, nalunaarutitigut eqqartuussivitsigullu najoqqutassanut tunngasut imarisaatigut assigiinngissuteqarlutik.

## **1.1. Inatsisissatut tunngaviusoq pisortaqarfiillu**

Naalagaaffiup ministeeriaqarfiata quppersagaani ([www.stm.dk](http://www.stm.dk).)-mi, kalaallit nunaata namminersorlutik oqartussaanerannut aaqqissuussaanerup nassuiarneqarnera takuneqarsinnaavoq. Namminersorlutik oqartussat kommissioniata isumaliuusersuutaani (nr. 1497/2008)-mi, namminersorlutik oqartussat aaqqissuussaanerata tunuliaqutaata nassuiarneqarnera piuvoq, takuneqarsinnaasumi Kalaallit Nunaata Danmarkillu akunnerinni, aamma oqaluttuarisaanera.

Kalaallit nunaanni namminersorlutik oqartussat aaqqissuussaaneranut tunngaviusoq inatsisaavoq nr. 473, juunip 12-anni 2009-meersoq, Kalaallit Nunaanni Namminersorlutik oqartussat (namminersorlutik oqartussani inatsit), juunip 21.-anni 2009-mi atulersinneqartoq. Namminersornermut oqartussat inatsisaa, namminersornerullutik oqartussat inatsisaanneersuumiit taarserneqarpoq, 1979-mi atulersumi. Takuneqarsinnaavoq namminersornerullutik oqartussat inatsisaanni præmamblen-mi, inuiaat kalaallit, naalagaaffiit innuttanut pisussaaffiini innuttatut nammineq aalajangiisinnaatitaanermut tunngatillugu uppernarsarneqarneratigut, inatsisitigut naligiisitaanerup, Danmarkip Kalaallip nunaaatalu akunnerminni suleqatigiinnerup, ataqqeqatigiinnerullu qaffanneqarnissaata kissaatigineqarneratigut. Naalakkersuisut qallunaallu naalakkersuisui akunnerminni isumaqatigiissut malillugu, naligiittut illua-tungeriittut, inatsit pilersitaavoq. Præamble tassaavoq inatsisitigut peqatigiisitsinerup ilaa, aalajangersakkallu ataasiakkaat nassuiarneqarnerinut aalajangiisuusoq.

Namminersorlutik oqartussaqarfiit inuttaqarput inunniit ataatsimut qinikkanik, *Inatsisartut* (siornatigut Landsting-mik taaguutilimmik), amerlanerpaamik 31-nik ilaasortalinnik, ingerlatsivimmiillu, *Naalakkersuisut* (landsstyret)-niit aqunneqartumik. Naalakkersuisuni aqutsisuusoq *Naalakkersuisuni siulittaasoq-*mik taaguuteqartinneqarluni (landsstyremi siulittaasoq), ilaasortat sinneri *Naalakkersuisunut ilaasortat-*tut taaguuteqarlutik (landsstyre-mi ilaasortat) imaluunniit x-mi naalakkersuisoq (x-mi landsstyre-mi ilaasortaq). Tamatumunnga malittarisassat Inatsisartunut Naalakkersuisunullu, Inatsisartut inatsisaanni nr. 26-mi, novembarip 18-anni 2010-,meersumi takuneqarsinnaavoq, kingusinnerusukkut allannguuteqartuni.

Ilitsersuummi taaguut, Naalakkersuisut, atorneqarpoq, Naalakkersuisut tamaasa ataatsimut taallugit. Taaguut namminersorlutik oqartussanut ataatsimut taaguutaavoq, Inatsisartunut Naalakkersuisunullu. Taaguutaasoq Naalakkersuisuni aqutsisoqarfik, taaguut atorneqarpoq, kalaallit nunaanni ingerlatsinermi qitiusoqarfik. Taaguutigineqartoq kalaallit nunaanni naalakkersuisoqarfik, ataqatigiinnermi atorneqarpoq, Naalakkersuisut ataanni naalakkersuisoqarfiup pineqartup taaguutaatut.

## **1.2 Sammisassarisanik tigusineq**

Namminersorlutik oqartussat inatsisaat, sammisassarisat akunnerinni allaanerussuteqarpoq, namminersorlutik oqartussat oqartussaassuseqarnerat (Inatsisartut Naalakkersuisullu), sammisassarisanillu, naalagaaffeqatigiinnermi oqartussat oqartussaassuseqarneranniippoq, (Folketing-mi naalakkersuisunilu).

Namminersorlutik oqartussaniit sammisassarisanik tigusisoqartillugu, isumaqarpoq sammisassarisanik *inatsisiliortuusuniit, aalajangiisussanilu qullersaniit* namminersorlutik oqartussat tigusisuussasut, sammisassarisat iluini, kiisalu tassani *aningaasaqarneq,* tak. pkt. 1.4. Peqatigitillugu pineqartumi, qallunaat *ministereqarfianni akisussaaffik* atorunnaarsinneqarluni, tak. pkt. 5.1, ilaatigut folketinngimi akisussaaffiusoq naalagaaffiup pisortaqarfiinut naalagaffiit innuttaanut pisussaaffiinut akisussaaffimmut tungassuteqartuni.

Sammisassarisanik tigusinnginnermi, inatsit Kalaallit Nunaanni atuuttoq, namminersorlutik oqartussaniit inatsimmik nutaamik suliamik naammassiisoqartinnagu, atuunnera ingerlaannassaaq, tak. namminersorlutik oqartussat inatsisaat § 28.

Nunanut allanut-, sillimaniarnermi- illersornissaqarfimmilu sammisassamik tiguneqartumik, politikkikkut tunngasuni inissisimanerit, namminersorlutik oqartussaniit oqartussaassuseq tiguneqassanngilaq. Ilaatigut pkt. 5.2-mi, ataani takuneqarsinnaavoq, oqaatigineqartut Naalakkersuisuniit isumaqatigineqarlutik akornutissaqartinneqanngippata, pisinnaatitsissummut aaqqissuussami isumaqatigiinniutigineqarsinnaapput, naalagaaffillu sinnerlugu, naalagaaffiup innuttaanut pisussaaffimmut isumaqatigiissutitigut isumaqatigiissuteqarfigineqarsinnaavoq, takuneqarsinnaasumi ingerlatsinermi isumaqatigiissutit, Kalaallit Nunaaannaanut tunngasut, tamakkiisumillu sammisassarisanik tigusanut tunngasuni. Naalagaaffiup, Nunanilu allani-, sillimaniarnermi- illersornissamullu politikkikkut tunngasuni suleqatigiinnerat, namminersorlutik oqartussat inatsisaata kapitali 4-aani aalajangersakkaniippoq, ilaatigut isumaqatigiissusiornerit, ass.: Itilleq- tusarliussap tunngaviini, Nunanilu allani-, Isumannaallisaanermi- Illersornissaqarfimmilu politikkikkut Attaveqatigiinnermut ataatsimiisitaliaq (allagaatit uppernarsaatit piuneri [www.stm.dk.-miipput](http://www.stm.dk.-miipput)), kiisalu suleriaatsimi, pisortatiguunnginnerusumik pilersikkiartuaarneqarsimanerinut tunngaviusut, tak. naggat. 5.1 aamma 5.2.

Namminersorlutik oqartussat inatsisaanni ilanngussamiippoq, sammisassarisat namminersortuniit tiguneqarsinnaasut suuneri. Sammisassarisaq ilanngussamiittoq takuneqarsinnaasoq, namminersorlutik oqartussaniit tiguneqarsinnaanersoq aalajangerneqassaaq, tak. namminersorlutik oqartussat inatsisaat. § 2, imm. 1. Sammisassarisat, *tulleriiaakkani I-*mi, inatsimmi ilanngussami takuneqarsinnaavoq, namminersorlutik oqartussanut, *namminersorlutik oqartussaniit piffissani aalajangiussanut,* tunniunneqassaaq, tak. § 3, imm. 1, namminersorlutik oqartussat inatsisaanni. Ilanngussami immikkoortup pineqartup ataani, sammisassarisat arlallit annertussusai naapertorlugit. Sammisassarisat *nalunaarsukkat tulleriiaarnerinni-*pput, inatsisit ilanngussaanni (bilag), naalagaaffiup pisortaalu *isumaqatigiinniareernerup kingorna,* piffissaliussani namminersorlutik oqartussaniit atulersinneqartuni, namminersorlutik oqartussat inatsisaat tak. § 3, imm. 2. Sammisassarisat arlallit annertussusaat, ilanngussami immikkoortumi pineqartumiipput, sammisassarisat taakkua, piffissaliussat namminersorlutik oqartussanit tiguneqarpata, sammisassarisat ataasiakkaat saniatigut, namminersorlutik oqartussat inatsisaanni § 2, imm. 3-mi taaneqartumi (sinneri peqqinnissaqarfiup ataaniittut, inuussutissalerinermi- aamma viterinærimi, aningaasaqarnermut malittarisaliorneq, nakkutilliinermi, kiisalu suliffimmi isumannaallisaanikkut pissutsit).

Namminersorlutik oqartussat inatsisaa § 4 malillugu, sammisassarisat kalaallit nunaanut tunngassuteqartuinnaat, ilanngussamilu taaneqanngitsut, namminersorlutik oqartussaniit tiguneqarsinnaaneri, naalagaaffiup, Naalakkersuisullu isumaqatigiissusiorfigisinnaavaat. Tamannali naalagaaffeqatigiinnermut tunngasuni atuutinngilaq, imaluunniit tunngaviusutut inatsisit immikkut ittut aalajangersagaanni, sammisassarisat naalagaaffiup oqartussaqarfiiniiginnartariaqarnerinik kinguneqassaaq. Naminersorlutik oqartussat inatsisaanni oqaaseqaatini takuneqarsinnaavoq, naalagaaffimmi inatsit tunngaviusoq, innuttaaneq, Eqqartuussiviit qullersaat, nunat allat-, sillimaniarneq- aamma illersornissaqarfimmi politikki, kiisalu valuta- aamma aningaasaqarnermi polititkki, namminersorlutik oqartussaniit tiguneqarsinnaanngillat.

Namminersornerullutik oqartussat inatsisaa § 5, aalajangersimasunullu piginnaatitaanermut inatsisit malillugit, sammisassarisat arlaqartut, namminersornerullutik oqartussaasimasuniit tiguneqarput. Namminersorlutik oqartussat atuutilersinneqarnera peqatigitillugu, piginnaatitaanermut inatsisit atorunnaarsinneqarput. Tamanna ilaatigut pivoq, namminersorlutik oqartussat inatsisaanni taaguutitigut, oqaatsinik atuinerup assigiinnissaa pillugu, ilaatigullu namminersorlutik oqartussaniit, sammisassarisani tamani tiguneqartuni oqartussaanerit assigiimmik tunniunneqarnissai pillugit – imaappoq, inatsisiliortuusoq aalajangiisussani qullersaq. Piginnaatitaanermut inatsisit piuneri nassuiaateqarnermut ikiuutip pigiinnaanera ingerlatiinnarneqassaaq, ilaatigut sammisassarisanut pineqartunut killilersuinermut tunngatillugu.

Naalagaaffiup ministereqarfiata quppersagaani ([www.stm.dk](http://www.stm.dk))-mi kalaallit nunaata namminersornermi oqartussat aaqqissuussaanerani, nalunaarsuutit pigineqarput, sammisassarisat suuneri, namminersorlutik oqartussaniit tiguneqarsimasut, namminersornerullutik oqartussat inatsisaa, aammalu namminersorlutik oqartussat inatsisaa malillugu. Ullumikkut piginnaatitaanermut inatsisit atorunnaarsinneqarnikuusut, nalunaarsuutini takuneqarsinnaapput.

Malugineqarpoq, inatsit nr. 463, juunip 12-anni 2009-meersoq, Kalaallit Nunaata Namminersorlutik oqartussaniit sammisassarisanik tigusinermut tunngatillugu, sulisoqarnermut tunngasuni, sulisoqarnermut pissutsinik naleqqussarneqarput, tigusinerup sunniutaata kingunerisaanik.

## **1.3 Sammisassarisanik tigusinerup suleqatigiissutiginera**

Namminersorlutik oqartussat inatsisissatut siunnersuutip oqaaseqaataani (Folketingstidende 2008-09, ilassut A, qupperneq 4091) takuneqarsinnaavoq, namminersorlutik oqartussat sammisassarisanik il.il. kalaallit tigusinerat, namminersorlutik oqartussat, naalagaaffiullu oqartussaqarfii akunnerminni peqatigiinnikkut, suleriaatsitigut allaffissornikkullu tunngasuni ersarissaaneq siunertaralugu pitsanngorsaaneqassasoq.

Siunertaqarluartuusinnaavoq, ministereqarfimmiit – kalaallit naalakkersuisoqarfiata suleqatigineratigut – tigusinissamut piareersarnermut tunngatillugu ilaatigut piareersaatigineqarput:

* Sammisassarisat inatsisaanni atuuttuni nalunaarsuutit.
* Suliassat suunerinut nalunaarsuutit, takuneqarsinnaasumi, sammisassarisanik ingerlatsinerni tunngasunut suliat.
* Samisassarisanut tiguneqanngitsunut allanut, killeqarfinnik qulaajaaneq, takuneqarsinnaasumi, nunanut allanut-, sillimaniarnermut- illersornissaqarfimmullu politikkikkut pissutsit.
* Kalaallit Nunaanni Danmarkimilu ilagitinneqarpoq, sammisassarisani suut, nunani tamalaani pisussaaffiunersut.
* Naalagaaffiup aningaasartuutaanik naatsorsuineq sammisassarisani (ilaatigullu aningaasartuutit).
* Sammisassarisanut attuumassuteqartunut, pigisanik nalilinnik nalunaarsuutit.
* Kalaallit Nunaanni qallunaanit oqartussaaffigineqartumi, sammisassarisanut tunngassuteqartumik kiffartuussisuni, sulisuni naalagaaffimmi atorfilinni nalunaarsuutit.
* Sammisassarisanut tunngasunut naatsorsueqqissaarnermut missingersuutinut paasissutissat tulluartut.

Aammattaaq sammisarisassanik tigusinermut aalajangiussinermut inatsimmut missinngiut Naalakkersuisuniit oqallisigineqarnissaa tulluartuussaaq, ilaatigut Kalaallit Nunaannut inatsisini atuuttuni, Naalakkersuisuni ilaasortanut pineqartunut periarfissaliissutit pingaaruteqartut pilersinneqarnerinut tunngatillugu.

Tigusinissamut pilersaarusiornermi assersuutitut malitseqarsinnaavoq:

* Ministeriusup pineqartup, Naalakkersuisunilu ilaasortaasup akunnerminni peqatigiillutik tusarliussinermut siunnersuuummut, ass.: tigusinermut piareersaasiorneranut naggasiussamut.
* Qallunaani kalaallinilu oqartussaqarfiit naleqquttut akunnerinni, tigusinerup kingorna isumaqatigiissummut siunnersuut, takuneqarsinnaasumi, nunani tamalaani pissutsinut tunngasut.

## **1.4.** **Aningaasanut tunngasunut aaqqissuussaaneq**

Sammisassarisanik tigusinermi, tigusinermi piffissaq taanna, namminersorlutik oqartussaniit aamma piffimmi *aningaasaliineq* tiguneqassaaq, tak. namminersorlutik oqartussat inatsisaa § 6, imm. 1. Peqatigitillugu namminersorlutik oqartussaniit, sammisassarisamut attuumassuteqartut *pigisat nalillit piviusut* tiguneqassallutik, tak. namminersorlutik oqartussat inatsisaa § 6, imm. 2. Namminersorlutik oqartussanut *Naalagaaffiup tapiissutai ukiumoortut,* namminersorlutik oqartussat inatsisaanni § 5, imm. 1-mi atulersinneqarpoq. Tapiissutaasartoq ukiumut 3,4 mia. kr.*-*iuvoq (2009-akiusoq- aamma akissarsiap qaffasissusaa). Aningaasap annertussusaa pineqartoq, qallunaat aningaasaqarnermi inatsisaani § 7.31.01-miippoq. Aatsitassarsiornermi namminersorlutik oqartussat ukiumut 75 mio. kr. sinnerlugit isertitaqarpata, (2009-akiusoq- aamma aningaasarsiat qaffasissusaa), taava naalagaaffiup namminersorlutik oqartussanut tapiissutaa annertussusilikkamik millineqassaaq, isertitat taakkua affaasut amerlatigisunik, 75 mio. kr.-nit qaangerpagit.

Namminersorlutik oqartussat inatsisaannut, inatsisinut oqaaseqaatini takuneqarsinnaavoq, naalagaaffik ataavartumik namminersorlutik oqartussat sammisassarisanik pineqartunik tigusinerat, Kalaallit Nunaanni pitsaassutsimik qulakkiineqarnissaa, Danmarkimisuulli immikkut nikingassutsit pitsaassusseqarnissaannut, kalaallini pissutsit pillugit peqquteqarsinnaasumik.

## **1.5. Oqaatsit**

Kalaallisut oqaatsit, Kalaallit Nunaanni pisortatigoortuupput, tak. namminersorlutik oqartussat inatsisaa § 20. Qallunaatut oqaatsit suli pisortanut tunngasunut atorneqarallarsinnaapput, tak. namminersorlutik oqartussat, landsting-llu inatsisaanni, inatsisinut oqaaseqaatit, pisortaqarfiit ingerlatsiviini, suliat ingerlanneqarnerinut tunngasut.

## **1.6. Namminersorneq**

Namminersorlutik oqartussat inatsisaa § 21, Kalaallit Nunaata namminersorsinnaatitaaneranik aalajangersakkamik imaqarpoq. Aalajangersagaq kinguneqarpoq, namminersornermut aalajangiussineq kalaallit inuiniit aalajangiunneqarpat, naalagaaffimmi Naalakkersuisunilu, isumaqatigiinniarnerit aallartinneqassapput, Kalaallit Nunaanni namminersornermik nammassinniineq, aalajangersakkami malittarisassat malillugit. Kalaallit Nunaanni namminersorneq, Kalaallit Nunaa ataqqinassutsimik tigusinermik ilaatigut kinguneqarpoq.

# **2. Naalagaaffiup ministeriaqarfiata** **ilanngutitinneqarnera**

Kalaallit nunaanni namminersornermut aaqqissuussaaneq, *naalagaaffiup ministeeriaqarfiata* ataani inissisimavoq. Qallunaat nunaannut atassuteqartut, ministeeriaqarfinniit ataasiakkaaniit, Kalaallit Nunaannut suliat tunngassuteqartut isumagineqartarput. Ilaatigut suliani apeqqutit, namminersorlutik oqartussaniit tiguneqarsimasunut tunngasut, takuneqarsinnaasumi, apeqqutit nalinginnaasut, nunanut tamalaanut tunngasut, piffimmi pisussaaffinnut tunngasut, ass.: avatangiisinut tunngasut, tak. pkt. 5.1.

## **2.1.** **Suliat Naalagaaffiup ministereqarfianiit ilaaffigineqartussaasut**

1. Kalaallit Nunaanut tunngasut suliat, Namminersorlutik Oqartussaniit apeqquserneqartut, imaluunniit aningaasaqarnikkut, tunngaviatigut, politikkikkulluunniit annertuumik pingaaruteqartut.
2. Suliassarisat namminersorlutik oqartussaniit tiguneqartut.

Qulaani suliassat taaneqartut, namminersorlutik oqartussanut saqqummiunneqassapput, namminersorlutik oqartussanut saqqummiunneqannginnerani, Statsministeerialu ilanngutsinneqarluni.

## **2.2. Siunnersuineq**

Naalagaaffiup ministeeriaqarfianiit, kalaallit nunaanni namminersorlutik oqartussat aaqqissuussaanera pillugu, ministereqarfiit apeqqutigisaannut siunnersuineqassaaq, takuneqarsinnaasumi, oqartussaassutsip killigisaanut tunngasunut apeqqutit nalinginnaasut pillugit, namminersorlutik oqartussanut attaveqarneq il.il.

# **3. Inatsisit Kalaallit Nunaannut atuuttut**

## **3.1. Kalaallit Nunaannut inatsisit atuuttut sumi nassaarineqarsinnaappat?**

Naalagaaffiup ministeeriaqarfianiit, *Kalaallit inatsisaannut inatsisinut ujarliutit* ataavartumik saqqummersinneqartarput, elektronisk-kkut saqqummersinneqartunik. Inatsisinik ujarliutit, Kalaallit Nunaanni atuuttunik piginnaatitaanernut nalunaarsuutinik imaqarput, imaappoq, qallunaat inatsisaat aamma namminersorlutik oqartussat inatsisaat. Inatsisinik ujarliutit Naalagaaffimmi ministeriaqarfiup quppersagaani takuneqarsinnaapput ([www.stm.dk](http://www.stm.dk)) -mi saqqummersitat ataanni.

*Qallunaat inatsisaat,* Danmarkimi Kalaallillu nunaanni atuuttoq, Inatsisinut paasissutissiisarfimmi piuvoq. Qallunaat inatsisaat, Kalaallit nunaanuinnaq atuuttoq, Inatsisinut paasissutissiisarfimmiinngilaq, akerlianilli Lovtidende-mi takuneqarsinnaalluni, inatsit Lovtidende-mi ilisimatitsissutigineqassanngitsillugu. Qallunaat Kalaallit nunaannut inatsisaa, jannuaarip 1.-ni 2008-mi ilisimatitsissutigineqarsimasoq kingornalu elektroniskikkut [www.lovtidende.dk](http://www.lovtidende.dk).-mi takuneqarsinnaavoq. Kalaallit nunaanut qallunaat inatsisaat, jannuaarip 1.-ni 2008-mi ilisimatitsissutigineqarsimasoq, Lovtidende-mi naqinneqarnera takuneqarsinnaavoq.

Naalagaaffiup sinniisaata inatsisinik qallunaatuumiit kalaallisuumut, inatsisinik nutserinera, Kalaallit nunaa pilugu pisarpoq, Naalagaaffiup sinniisaata quppersagaani (ataavartumik iliorarneqartartunik. 2023-miit nutsikkat Naalakkersuisut inatsisit pillugit quppersagaani ([www.nalunaarutit.gl)-mi](http://www.nalunaarutit.gl)-mi) tamanit takuneqarsinnaalerput.

*Namminersorlutik oqartussat inatsisai* [www.nalunaarutit.gl-mi](http://www.nalunaarutit.gl-mi) takuneqarsinnaapput.

## **3.2. inatsisinut missingiut, aqutsinermullu najoqqutassanut missingiutit**

Imaappoq; inatsisissatut siunnersuutit, allaffissornermiluunniit nalunaarutit suliarineqarpata, killeqarfinnut, inatsisit, allaffissornermiluunniit nalunaarutit pillugit, naalagaaffimmi tamani, naalagaaffiulluunniit ilaannaani atuunneri ministeeriqarfimmiit eqqumaffigineqassaaq.

Inatsiseqarnermi ministeeriaqarfiup *inatsisit pillugit ilitsersuutaanut* missingiutit, inatsisit, aalajangersakkanullu periarfissaliissutit, qanoq suliarineqartariaqarnerinut siunnersuutinik imaqarpoq, imaappoq; aalajangersakkat, kunngip aalajangersagaatigut periarfissaliineqartarpoq (aalajangersagaq takuneqarsinnaavoq) Kalaallit Nunaanut inatsisinik allannguuteqartunik atuutilersitsineq, kalaallini pissutsinut iluaqutaasumik.

Inatsiseqarnermi ministeeriaqarfiup *aqutsisoqarfik pillugu nalunaarutinut ilitsersuutaa,* peqqussutit, aalajangersakkat, kaajallaasitat, ilitsersuutillu, qanoq suliarineqarnissaanut najoqqutassanik imaqarpoq. Ilitsersuutip pkt. 9-ni, Kalaallit nunaanut Savalimmiunullu aqutsinermi najoqqutassanut tunngassuteqarpoq.

## **3.3 Inatsisinut periutsinut apeqqutit**

Inatsisinut periutsinut tunngatillugu apeqqutit, isikkuinut tunngatillugu suliarineqarnerinut inatsisinut missingiutinut siunnersuut, aqutsinermullu najoqqutassiat, takuneqarsinnaasumi peqqussutinut missingiutit, Inatsiseqarnermi qullersami, Inatsisit pitsaassusaannut allaffimmut saaffiginnissutigineqarsinnaapput.

# **4. Kalaallit Nunaanut inatsisissamik eqqussinerup suliarinera**

*Siumungaaq suleqatigiinneri,* namminersorlutik oqartussanullu *saqqummiussinerit* immikkoortinneqarput. *Siumungaaq suleqatigiinnerinut* attaveqatigiinneq atorneqartarpoq, ministereqarfimmi, kalaallinilu naalakkersuinermi, suliap erseqqissuunissaa siunertaralugu, pisortatigoortumik *saqqummiussinissamut* piareersarneqarnerini, namminersorlutik oqartussat najoqqutassanut missingersuummut oqaaseqaammik noqqaassuteqarfigineqartarpoq. Siumungaaq suleqatigiinneq pisinnaavoq, suliap isikkua aallaavigalugu, pisinnaallunilu inatsisip missingiutaanik, ministereqarfimmiit tusarniaanermut atatillugu.

Inatsisinut aqutsinermullu najoqqutassanut missingiutit siunnersuutaasut, Kalaallit nunaanni tusarniaanermut nassiunneqassapput, Kalaallit nunaanni piffimmi ministereqarfiusumiit tusarniaaffigisaniit isumaliuutigineqassaaq. Kalaallini aqutsinermi piffimmi naleqquttut/eqqortut tusarniaavigineqassapput. Oqartussaqarfinniit tamaniit sorliit tusarniaavigineqassanersut, ministereqarfimmiit, kalaallini naalakkersuisoqarfik erseqqissaavigineqassaaq.

Kalaallit naalakkersuisuiniit, kalaallinik isumasioqatigiinneqassaaq, isumasioqatigiinnermilu akissutigisanik, siunniussassamik allatigut isumaqatigiissusiortoqanngippat, kalaallit naalakkersuisuiniit namminneq tamatumunnga oqaaseqaatitik ilanngullugit, ministereqarfimmut ingerlatitseqqiisussaapput.

Ministereqarfimmiit inatsisip missingiutaata kalaallisut nutserneqarnissaa isumagineqassaaq, Kalaallit Nunaani inatsisip kalaallisut, qallunaatullu allaqqanissaa siunertaralugu, tak. pkt. 4.10 aamma 6.3.

pkt. 4-mut tunngavoq, inatsisip *suliarineqarnerata ingerlarnga* namminersorlutik oqartussanut saqqummiunneqarnissaanuinnaq tunngavoq.

Inatsisissatut siunnersuummut missingiut, Kalaallit Nunaani atuuttussaq, Kalaallit nunaannut inatsisit atulersinneqarnerinnut peqqussummut missingiut Inatsisartuniit suliarineqassaaq, tak. pkt. 4.11, Naalakkersuisuniillu siumungaaq suliarineqareersimassalluni. qullersaqarfinnut allanut najoqqutassat peqqussutinut naleqqiullugit, nalinginnaasumik nalunaarutit, Naalakkersuisuniit suliarineqartussaapput.

Pkt. 4.1-4.4 -mi inatsisissatut siunnersuutinut missingiutit suliarineqartarput. Pkt. 4.5-mi peqqussutit suliarineqartarput. pkt. 4.6-mi nalunaarutinut missingiutit suliarineqartarput. Pkt. 4.7-mi nalunaarutit atulersinneqartut suliarineqartarput.

Ilitsersuummut tassunga, ilanngussami nalunaarsuutit tulleriiaarneqarneri ilaatinneqarput, inatsisissatut siunnersuutinut, allaffissornikkullu namminersorlutik oqartussanut najoqqutassat, ministeeriaqarfimmiit inatsisissatut siunnersuutinut allaffissornermullu najoqqutassanut missingiutit, qaqugu saqqummiunneqassanersut, qaqugulu ministereqarfimmiit oqaaseqaateqartoqassanersoq. Nalunaarsuutinik tulleriiaarlugit skemamut allattorneri naalisakkatut isikkoqarnera malugineqarpoq, taamaattumillu paasissutissanik ilaneqartariaqarlutik, immikkoortukkaani takuneqarsinnaasumi.

## **4.1. Inatsisissatut siunnersuutinut missingiut, Danmarkimut atuuttusanut, Kalaallit Nunaannullu tamakkiisumik immikkoortutulluunniit toqqaannartumik atuuttussanut**

Inatsisissatut siunnersuutinut naalakkersuisuniit missingiutit, Danmarkimi atuutsinneqartussat, Kalaallit nunaannullu toqqaannartumik tamakkiisumik, immikkoortukkaartunilluunniit atuutsinneqartussat, Folketinnngimut saqqummiunneqarnissaat sioqqullugu, namminersorlutik oqartussanut *saqqummiunneqassapput,* tak. namminersorlutik oqartussat inatsisaat § 17, imm. 1. Pisut tamakkua pisinnaapput, naalagaaffimmi aqutsinermi pissutsini assigiimmik ingerlanissaq pisariaqartinneqaraangat. Assersuutitut innersuutigineqarsinnaavoq, kunngikkormiunut inatsit, tak. inatsisaareersut allannguutaannik eqikkarlugit nalunaarut nr. 847, septembarip 4-ni 2009-meersumi.

Inatsisinut allannguuteqartunut missingiutit, arlalitsigut allannguuteqartut *(Inatsisissatut siunnersuutit)*, aalajangersakkallu ataasiakkaat *toqqaannartumik* Kalaallit nunaani atuutsinneqartussat, saqqummiussinermut atatillugu, ministereqarfimmiit namminersorlutik oqartussanut immikkut maluginiaqquneqassapput.

Inatsisissatut siunnersuut Folketinngimut saqqummiunneqannginnerani, aallaaviusutut ministereqarfimmiit, namminersorlutik oqartussat oqaaseqaataat *utaqqeqqaarneqassaaq.* Pisunili immikkut ittuni, inatsisissatut siunnersuut, ass.: immikkut tuaviuussassat assingusut, Folketinngimut Inatsisartunullu aamma – inatsisissatut siunnersuutiniit allaanerusut pkt. 4.2-p ataani taaneqartut – Folketingimiit atulersinneqarnissai saqqummiunneqassapput, takuneqarsinnaasumi Kalaallit nunaannut, namminersorlutik oqartussat oqaaseqaateqannginnerini, tak. pkt. 4.12.

Ministeeriqarfimmiit namminersorlutik oqartussanut *periarfissiinermik* atulersitsisoqarsinnaavoq, tak. namminersorlutik oqarutussat inatsisaat § 17, imm. 3. naatsorsuutigineqarpoq, periarfissiissut, ima sivisutigisinnaasoq, pissutsinut aalajangersimasunut tulluartuulluni. Periarfissiinermik atulersitsisoqarpat, suliap Inatsisartuniit suliarneqarnissaa eqqarsaatigineqassaaq, suliamullu tunngasut allagaatit uppernarsaatit kalaallisut nutserneqassallutik, tak. imm. 4.10 aamma 4.11.

Isumasioqatigineqartussat kalaallit, takuneqarsinnaasumi kalaallini naalakkersuisut, oqartussaqarfinniit isumaqatiginiarfigisat, inatsisissatut siunnersuutit oqaaseqaatai nalunaarsuutini takuneqarsinnaasussaapput.

Aammattaaq inatsisissatut siunnersuummut oqaaseqaatini, inatsisissatut siunnersuut namminersorlutik oqartussanut saqqummiunneqarsimanera takuneqarsinnaasussaavoq, assigisaanik namminersorlutik oqartussani, takuneqarsinnaasumi Inatsisartuniit siunnersuutip isummerfiginerata paasissutissiissutigineqartussaanera.

**4.2. Inatsisissatut siunnersuutinut missingiutit, aalajangersakkanik imaqartut, Kalaallit Nunaanuinnaq atuutsinneqartussat, imaluunniit immikkut Kalaallit Nunaannut pingaaruteqartut**

*Kalaallit nunaannuinnaq atuuttunut*, Naalakkersuisuniit inatsisissatut siunnersuutinut missingiutit, aalajangersakkanik imaqarpoq, (Kalaallit nunaanut inatsisit immikkut isigineqartut) imaluunniit Kalaallit nunaanut *immikkut pingaarutillit*, inatsisissatut siunnersuut Folketinngimut saqqummiunneqannginnerani, namminersorlutik oqartussanut *saqqummiunneqassapput,* tak. namminersorlutik oqartussanut inatsit § 17, imm. 2. assersuutitut innersuussutigineqarsinnaavoq, Kalaallit nunaanni pinerlunnermut inatsit, tak. nalunaarut nr. 1045, septembarip 7-ni 2017-meersoq, kingusinnerusukkut allannguuteqartoq.

Aallaaviusutut ministereqarfimmiit, Folketinngimut saqqummiutinnginnerani, namminersorlutik oqartussaniit oqaaseqaat *utaqqineqassaaq*. Immikkulli pisuni, inatsisissatut siunnersuut, ass.: suliani tuaviuussani, namminersorlutik oqartussaniit oqaaseqaateqartoqannginnerani, Folketinngimut Inatsisartunullu tassunga assingusut saqqummiunneqassapput, tak. pkt. 4.12. akerlianilli inatsisissatut siunnersuutinut pkt. 4.1-mi pineqartunut, namminersorlutik oqartussaniit oqaaseqaat utaqqineqarallassaaq, inatsisissatut siunnersuut Folketinngimiit oqaaseqaatigineqannginneranni, immikkut ittumik pisoqanngikkaluarpalluunniit.

Ministeeriaqarfimmiit namminersorlutik oqartussaniit oqaaseqaat *piffissaliissummik*  atulersitsisoqassaaq, tak. namminersorlutik oqartussat inatsisaat § 17, imm. 3. naatsorsuutigineqassaaq, piffissaliissutip ima sivisutigisinnaanissaa, pissutsinut pisunut naleqquttuulluni. Piffissaliissut atulersinneqareerpat, suliaq Inatsisartuni suliarineqarnissaa eqqarsaatigineqassaaq, suliamullu allattugaatit uppernarsaatit kalaallisuunngorlugit nutserneqassapput, tak. pkt. 4.10 aamma 4.11.

Inatsisissatut siunnersuummut oqaaseqaatinut, nalunaarummi oqartussaqarfinniit isumasioqatigineqartut takuneqarsinnaasussaavoq, tassaasut kalaallit naalakkersuisui, takuneqarsinnaasumi kalaallit isumasioqatigineqartut.

Aammattaaq inatsisissatut siunnersuummut oqaaseqaatit takuneqarsinnaasussaapput, siunnersuummut missingiut, namminersorlutik oqartussanut saqqummiunneqarsimanera, assigisaanik namminersorlutik oqartussat, takuneqarsinnaasumi Inatsisartuniit siunnersuutip isummerfigineqarnera paasissutissiissutigineqassaaq.

## **4.3. Inatsisissatut siunnersuutinut missingiutit, Kalaallit Nunaanni atuutsinneqanngitsut, peqqussutitulli atuutilersinneqarsinnaasut**

Inatsisissatut siunnersuummut missingiut, Kalaallit nunaanni atuutinngitsoqaalajangersakkatigulli atulersinneqarsinnaasoq, inatsisissatut siunnersuutigineqartoq, Folketinngimut saqqummiunneqannginnerani, namminersorlutik oqartussanut *saqqummiunneqassaaq,* tak. namminersorlutik oqartussat inatsisaat § 17, imm. 2.

Inatsisilli toqqaannartumik Kalaallit nunaanni sunniuteqarsinnaanngimmata, inissitsiterinermi/allaffissornikkut pissapput, aalajangersakkakkut Kalaallit nunaanni atuussinnaanngornissai, inatsisitigut namminersorlutik oqartussat ilisimatinneqassapput, ilaatigut aalajangersakkamut pisinnaatitsinermut oqaaseqaatit periarfissatut siunertaritinneqarlutik. Saqqummiinerit tamakkua tunngaviusumik aallaavittut atorfilittaniit suliarineqassapput. Taamaattumik namminersorlutik oqartussaniit oqaaseqarfigineqanngitsumik, inatsisissatut siunnersuutit Folketinngimiit atulersinneqassapput.

Naalakkersuisut qullersaqarfianiit paasititsissutigineqassaaq, qaqugu inatsisissatut siunnersuut Folketinngimut saqqummiunneqassanersoq. Naalakkersuisut qullersaqarfianiit oqaaseqaatit allat takkuttut, inatsisissatut siunnersuutip saqqummiunneqannginnerani, Folketinngimut ingerlateqqinneqassapput.

Isumaqatigiinniaqatigisat kalaallit, takuneqarsinnaasumi, kalaallit naalakkersuisui, inatsisissatut siunnersuutigineqartumut oqaaseqaatit, oqartussaqarfiit isumasioqatigineqartut nalunaarsuutiniissapput.

Kalaallit nunaani inatsisit aalajangersakkakkut atulersinneqarsinnaasut, Lovtidende-mi ilisimatitsissutigineqartut, ministereqarfimmiit tuaviortumik kalaallit naalakkersuisuinut erseqqissaassutigineqassapput, - qaqugu – Kalaallit nunaanni inatsit atulersinneqassanersoq. Tamanna kissaatigineqarpat, ministereqarfimmiit aalajangersakkamut missingiut suliarineqassaaq, namminersorlutik oqartussanullu saqqummiunneqarluni, tak. pkt. 4.5.

**4.4. Kalallit Nunaanni atuutsinneqanngitsunut, inatsisissatut siunnersuutinut missingiutit**

Inatsisissatut siunnersuutinut naalakkersuisut misingiutaat, Kalaallit nunaanni tamakkiisumik, immikkoortukkatulluunniit atuutsinneqanngitsut, namminersorlutik oqartussanut saqqummiunneqassanngillat.

**4.5. Kalaallit Nunaannut inatsisinik atulersitsinermut, peqqussutinut missingiut**

Kalaallit nunaanni inatsisit atulersinneqarsinnaanngornerinnut, peqqussutinut missingiutit, namminersorlutik oqartussanut, peqqussutip atulersinneqannginnerani namminersorlutik oqartussanut *saqqummiunneqaqqaassaaq,* tak. namminersorlutik oqartussat inatsisaat § 18, imm. 2.

Ministereqarfimmiit, peqqussutip atuutilinnginnerani, namminersorlutik oqartussat oqaaseqaataat *utaqqimaarneqaqqaassaaq*.

Ministereqarfimmiit, namminersorlutik oqartussaniit oqaaseqaateqarnissamut *piffissaliisoqassaaq.* Naatsorsuutigineqarpoq, piffissaliussaasoq ima sivisutigisinnaassasoq, pissutsinut pineqartunut tulluarsagaasumik. Piffissaliinermut atuutilersitsinermi eqqarsaatigineqassaaq, Naalakkersuisuniit suliap suliarineqarnissaa, tamatumunngalu allagaatit uppernarsaatitai kalaallisuunngorlugit nutserneqassapput, tak. pkt. 4.10 aamma 4.11.

## **4.6. Kalaallit Nunaanut atuutsinneqartussanut nalunaarutinut missingiutit**

Danmarkimi Kalaallit Nunaannilu atuuttunut nalunaarutinut missingiutit, Kalaallit Nunaannut nalunaarutinut immikkoorutilinnut missingiutit, Kalaallit nunaannut pingaarutilinnut, nalunaarutit atuutsilerneqannginnerini, Naalakkersuisunut *saqqummiunneqassapput,* tak. namminersorlutik oqartussat inatsisaat § 18 imm. 2. Nalunaarutit Inatsisartuni suliarineqassanngillat.

Aallaavittut ministereqarfimmiit nalunaarutit Danmarkimi, Kalaallit nunaannilu atuutilersinneqannginnerini, Naalakkersuisuniit oqaaseqaataasoq utaqqimaarneqaqqaassaaq.

Malugineqarpoq, suleriaatsitigut pisariaqartinneqarajuttartoq – Danmarkimut, Kalaallit nunaanullu nalunaarutit atuutilersinneqarnissaraluanut taarsiullugu – nalunaarutit Danmarkimut killigititami killilersorneqartarneri, Kalaallit nunaani aammma immikkut ittumik atuutilersinneqartarneri. Tamanna peqquteqarsinnaavoq, avaqqunneqarsinnaanngitsumik, Naalakkersuisut akuliunneqarnerini, piffissaq peqqutaalluni, Kalaallit nunaanni, Danmarkimilu inatsisit assigiinngitsuuneri, malittarisassatigulluunniit imarisai Kalaallit nunaanni, Danmarkimut naleqqiullugit allaanerusinnaaneri. Pisuni taamaattuni, taarsiullugu Kalaallit nunaanut nalunaarutinik immikkut ittumik atulersitsisoqarsinnaavoq, tamannalu sioqqullugu, Naalakkersuisunut saqqummiunneqaqqaassaaq.

Kalaallit nunaanut nalunaarutit immikkut ittut, Kalaallit nunaanullu pingaaruteqartut, ministereqarfimmiit, nalunaarut atuutilersinnginnerani, Naalakkersuisut oqaaseqaataat utaqqimaarneqaqqaassaaq.

Ministereqarfimmiit Naalakkersuisuniit oqaaseqaateqarnermut *piffissaliussamik* atulersitsisoqarsinnaavoq, tak. namminersorlutik oqartussat inatsisaat § 18, imm. 3. naatsorsuutigineqassaaq, piffissaliussaq ima sivisutigisinnaasoq, immikkut pisut aallaavigalugit pisinnaanera.

**4.7. Nalunaarutit atulersinneqareersimasut, Danmarkimi atuutsinneqartut, Kalaallit Nunaanullu atuutsinneqartussat**

Aalajangersakkatigut Kalaallit nunaanut inatsisit atuutsinneqalernerini, Danmarkimi inatsit malillugu atuutilerneqareersimasunut, Kalaallit nunaanullu atuutilersinneqartuni, nalunaarutinut tunngasut, ministereqarfimmiit tamatigut aalajangiivigineqartariaqarput. Taamaaliorneq nalinginnaasumik pisariaqarpoq, peqqussutini aalajangersakkami erseqqissarneqarnerisigut. Aamma atuuppoq, nalunaarutit Kalaallit nunaanni atuutsinneqanngippata. Inatsiseqarnermi qullersani *aqutsisoqarnermi najoqqutassani ilitsersuutit, pkt. 9.1.6.-*mut innersuussutigineqarput.

Sulisaatsimili Kalaallit nunaannut nalunaarutinik immikkut atulersitsineq pisariaqartinneqartuassaaq, tak. pkt. 4.6.

Nalunaarutinut Danmarkimi atulersinneqareersunut, Kalaallit nunaanullu atulersinneqartussat, Naalakkersuisunut *saqqummiunneqassapput*, tak. namminersorlutik oqartussat inatsisaat § 18, imm. 2. Inatsisartuniit nalunaarutit suliarineqartussaanngillat.

Naalakkersuisuniit oqaaseqaatigineqartoq, nalunaarutit peqqussutikkut atuutsinneqalinnginnerini ministereqarfimmiit *utaqqimaarneqassaaq.*

Naalakkersuisut oqaaseqaateqarnissaannut, ministereqarfimmiit *piffissaliussamik* aalajangiussineqassaaq, tak. namminersorlutik oqartussat inatsisaat § 18, imm. 3. naatsorsuutigineqarpoq, piffissaliussap ima sivisutigisinnaanera, pisunut aalajangersimasunut tulluarsagaassaaq.

## **4.8. Attaveqatigiinnermut aqqutit**

Ministereqarfimmiit Naalakkersuisuni qullersat inatsisit pillugit attaveqatigiinneq, kalaallit naalakkersuisuini toqqaannartumik pisinnaasarpoq. peqatigitillugu Kalaallit nunaanni naalagaaffiup sinniisaa, ilisimatinneqassaaq, tak. pkt. 6.2. taamaaliornikkut Naalagaaffiup sinniisaa, sulianik pineqartunik, qallunaat oqartussaqarfianiit, Kalaallit nunaanut tunngassuteqartunik ministereqarfimmut ikiuisinnaavoq.

Ministereqarfimmiit aamma suliat naalagaaffiup sinniisaa aqqutigalugu nassiunneqarsinnaapput. Taamatut pisoqarnerani ministereqarfimmiit paasissutissiineqassaaq, Naalagaaffiup sinniisaa, namminersorlutik oqartussanut suliamik saqqummiussinissaanik noqqaavigineqarsimanera, taamaattumillu suliaq pillugu, suliamik tigusinermini paasissutissiinerinnaq pineqarnani.

**4.9. Saqqummiussinerni, paasissutissat suut nassiunneqassappat?**

*Inatsisissatut siunnersuutit inatsisinngoraangata* missingiutit (takuneqarsinnaasumi inatsisissatut siunnersuutinut), Kalaallit nunaannilu toqqaannartumik atuuttussani, namminersorlutik oqartussat saqqummiivigineqassapput, ilanngulugulu eqikkarlugu imarisaa nassiunneqarluni, takuneqarsinnaasumi, inatsimmi pingaarnertut siunertamut sutigut, kiisalu qanoq Kalaallit nunaanni inatsit, Danmarkimi inatsimmiit immikkooruteqarnersoq. Naalisarnera kalaallisut nutserneqassaaq, tak. pkt. 4.10. ilanngullugu isumasioqatigiinnermi oqaaseqaataasoq, inatsisissatut siunnersuutaasup Folketinngimi suliarineqarneranut atugassaq nassiunneqassaaq.

*Peqqussutinut* missingiutini, Kalaallit nunaannut inatsisinik atulersitanut, ilanngullugu eqikkarlugu imarisaa nassiunneqassaaq, takuneqarsinnaasumi, peqqussut sutigut, inatsisit aalajangersagaanni immikkooruteqarnersoq. Assigisaanik inatsisissatut siunnersuummut oqaaseqaatit ilanngullugit nassiunneqassapput. Aallaaviusutut peqqussutinut isumasioqatigiinnermut oqaaseqaatit suliarineqassanngillat, pisunili immikkut ittuni, ministerip kalaallillu naalakkersuisuisa akunnerinni, isumasioqatigiinnermi oqaaseqaatit suliarineqarnissaannik isumaqatigiittoqarsinnaavoq.

Kiisalu ministereqarfimmiit qulaajaanerup suliarineqarneranut ikiuineqassaaq, ataatsimiinnerni assigisaannilu peqataanikkut, namminersorlutik oqartussaniit tamanna kissaatigineqarpat.

Inatsisissatut siunnersuutinut missingiutini, Kalaallit nunaanni atuutsinneqartussaanngitsuni, kisiannili *peqqussummut periarfissaliissut*, tak. 4.3, aallaavigisatut ministereqarfimmiit eqikkakkamik suliaqartoqassanngilaq.

## **4.10. Inatsisit nutserneqarneri**

Qallunaat inatsisaasa missingiutaat, Kalaallit nunaanni atuutsinneqartussaanngitsut, kalaallisut nutserneqassapput, missingiutit Kalaallit nunaanni *isumasioqatigiinnerni* nassiunneqarsinnaaneri, kalaallisut qallunaatullu allaqqanissai siunertaritinneqarluni.

Qallunaat inatsisaannut missingiutit, Kalaallit nunaanni atuutsinneqartussat, aamma kalaallisut qallunaatullu allaqqassapput, Naalakkersuisuniit suliap suliarineqarnissaa pillugu, namminersorlutik oqartussanut *saqqummiunneqarnissaa* pillugu, tak. pkt. 4.

Ministereqarfimmiit inatsisinut missingiutit kalaallisuumut nutserneqarnerinut il.il. pkt. 6.3 inersuussutigineqarpoq.

## **4.11. Inatsisartuni suliarineqarneri**

Inatsisissatut siunnersuutinut missingiutit, toqqaannartumik Kalaallit nunaanni atuutsinneqartussani, peqqussutinullu missingiutit, Kalaallit nunaanni inatsisit atuutsilerneqarnissaat, Inatsisartuniit suliarineqartussaapput, namminersorlutik oqartussaniit suliap suliarineqarneranut atassuteqartumik, tak. 13, imm. 2, Inatsisartut inatsisaat, Inatsisartut aamma Naalakkersuisut. Inatsisartut katersuunnerannut piffissat, pkt. 8.1.-mi pineqarpoq.

Najoqqutassani taaneqartuni pisariaqartumik allannguisoqassatillugu, Inatsisartunut saqqummiutereernerini, ministereqarfik tuaviuussamik paasissutissinneqassaaq, najoqqutassallu allannguutaanik kalaalit naalakkersuisui nassinneqarlutik. Peqatigitillugu ministereqarfimmiit apeqqut pillugu oqaluuserineqassaaq, Inatsisartut kalaallinik naalakkersuisullit pillugit paasissutissiissutaasumut, najoqqutassat allannguutaat tiguneqareerpat, Inatsisartuniit naammassillugu suliarineqarsinnaanera siunertaralugu. Inatsisartuniit suliaq naammassineqareersoq, Inatsisartuniit najoqqutassat allannguuteqartut tiguneqarsimappata, aammalu imarisaatigut allannguuteqartoqarpat, suliaq aallaqqaataaniit Inatsisartuniit suliareqqinneqartariaqassaaq.

Inatsisartut upernaakkut katersuunnerinni, inatsisini najoqqutassat Inatsisartuniit suliarineqassatillugit, aallaavigineqassaaq jannuaarip aallartinnerani kalaallit naalakkersuisuinut nassiunneqassapput. Inatsisartut upernaakkut katersuunnerinni, inatsisinut najoqqutassat inatsisartuniit suliarineqartussaappata, kalaallit naalakkersuisuinut aallaavittut juunip aallartisimanerani nassiunneqassapput. Katersuunnerni tamani piffissaliussat allannguuteqarsinnaapput, Inatsisartunut ingerlatsinermi aaqqissuussaanermiit tamakkua aalajangersorneqartarneri pissutaallutik, tak. pkt. 8.1.

## **4.12. Folketinngimi Inatsisartunilu assigiimmik suliarinninneq**

Inatsisissatut siunnersuutit missingiutaanni, ministereqarfimmiit Folketinngimut saqqummiutinnginnerani, namminersorlutik oqartussat oqaaseqaataannik utaqqineq, tak. pkt. 4.1 aamma 4.2, namminersorlutik oqartussaniillu, namminneq malittarisassartik malillugu, siunnersuut Inatsisartuniit suliarineqarnissaa, tak. pkt. 4.11, suleriusikkut siunnersuut pisuni immikkut ittuni, ass.: immikkut tuaviuussani, ministereqarfiup kalaallillu naalakkersuisuiniit isumaqatigiissutigereernerini, assigiimmik Inatsisartuni Folketinngimilu suliarineqarsinnaavoq.

Ministereqarfimmiit pisuni taamaattuni, inatsisissatut siunnersuutip piareersarneqarnerata suliarineqarnissaanik qinnutigineqarsinnaavoq, namminersorlutik oqartussaniit naggataarutaasumik oqaaseqaateqartoqarnissaanik, Folketinngimi ataatsimiisitaliamut pineqartumut tulluartut isumaliuusersuummik tunniussinnginnerinni, inatsisissatut siunnersuutip aappassaaneerlugu suliarineqarnissaa sioqqullugu. Taamaattumik ministereqarfimmiit kalaallit naalakkersuisui oqaloqatigineqassapput, qaqugu naggataarutaasumik oqaaseqaateqartoqassanera pillugu. Malugineqarpoq, inatsisissatut siunnersuutip Inatsisartuniit suliarineqarneranut piffissaliussaq naatsorsorneqartariaqartoq, siunertaralugu, namminersorlutik oqartussat namminneq malittarisassatik malillugit, piffissaliussamik eqquisussaammata, piffissaliussanut malittarisassat (www.ina.gl)-mi takuneqarsinnaapput.

Ministereqarfimmiit sapinngisamik siusinnerpaaq atorlugu, Folketinngimi ataatsimiisitaliamut naleqquttumut paasissutissiineqassaaq, assigiimmik suliarineqarneranut pisariaqartitsineq pilllugu. Aammattaaq saqqummiinermit oqalugiaat allaganngorlugu takuneqarsinnaasussaavoq, inatsisissatut siunnersuutit Inatsisartuni assigiimmik suliarineqarnerinut tunngasut.

Malugineqarpoq, inatsisissatut siunnersuutit, Danmarkimi atuutsinneqartussaasut, Kalaallit nunaanullu toqqaannartumik tamakkiisumik immikkuutitaartumilluunniit atutsinneqarneri, tak. pkt. 4.1. pisuni immikkut isigisarialinni, ass. pisunit tuaviuussaasuni, atuutilerneqarnissaa Folketinngimiit aalajangiunneqarsinnaavoq, takuneqarsinnaasumi, Kalaallit nunaanni atuutilersinneqarnissaa, namminersorlutik oqartussaniit oqaaseqaateqartoqannginnerani. Tamatuma killormooraa inatsisissatut siunnersuutinut, aalajangersakkanik imaqartinneqartuni, Kalaallit nunaanuinnaq atuuttuni, imaluunniit Kalaallit nunaanut immikkut pingaarutilinni, tak. pkt. 4.2. Folketinngimiit inatsisissatut siunnersuutip aalajangiivigineqannginnerani, namminersorlutik oqartussaniit oqaaseqaatip utaqqimaarneqarnera, immikkulluunniit pisoqaraluarpat.

Folketinngimi Kalaallit nunaata ataatsimiisitaliaanut, Statsministerimiit allakkat, jannuaarip 5-ani 2016-meersut innersuussutigineqarput (GRU alm.del – bilag 27 (folketingsåret 2015-16)).

## **4.13. Saqqummiussereernermi suleriuseq**

Namminersorlutik oqartussaniit inatsisinut najoqqutassat, Kalaallit Nunaanni atuutsinneqartussat, ministeriaqarfimmi sapinngisamik tuaviortumik suliarineqarneri naammassineqassapput, Folketinngimi suliarineqarnissai, inatsisinut najoqqutassat atulersinneqarnissaanulluunniit tunngatillugu, ataani takuneqarsinnaasumi, nalunaaruteqarnermik aallartitsinneq.

## **4.14. Nalunaarut**

Qallunaat inatsisaat, Kalaallit nunaannut atuuttussaq, Lovtidende-mi nalunaarutigineqassaaq.

Qallunaat oqartussaasuiniit kaajalaasitaq, oqartussaaffinnut nassiunneqassaaq, kaajallaasitamut ilaatinneqartumut.

# **5. Nunanut allanut tunngasut**

Naalakkersuisuniit nunanut allanut politikkikkut niiveqateqarnermut periarfissaat, namminersorlutik oqartussat inatsisaata kapitaliata 4-nni aalajangersagaavoq, naalakkersuisullu isumaqatigiissutaanni, tak. namminersorlutik oqartussat inatsisaat § 11, imm. 1.

Nunani alani politikkikkut, Naalakkersuisut, Naalakkersuisullu suleqatigiinnerat, namminersorlutik oqartussat aaqqissuussaanerata sinaakkutaanni, tunngaviusumillu inatsimmiippoq. Suleqatigiinneq illuttut sinaakkutalimmik atassuteqaqatigiipput, nunanilu tamalaani arlalinni oqalliffimmik naapittarfeqarlutik, tassani Kunngeqarfimmiit soqutigisanut ataqatigiissaarinerit qanittut pisarput, ass. Issittumi siunnersuisoqatigiit.

## **5.1. Nunani allani politikkikkut oqartussaassuseqarneq**

Naalagaaffinni oqartussaniit, naalagaaffik tamakkerlugu, naalagaaffiit innuttaaniit pisussaaffiit oqartussassuseqarfigineqarneri oqartussaassuseqarnermikkut isumaqatigiissuteqarfiginikuuaat, nunanilu allani naalagaaffiit politikkiannik ingerlatsineq *akisussaaffigalugu, tak. tunngaviusumik inatsit § 19.*

Nunani allani politikkimut tunngasuni suleqatigiinneq nukittorsarniarlugu, nunani allani naalakkersuisut Naalakkersuisullu maajip 1.-ni 2003-mi atsioqatigiipput, peqatigiillutik uppernarsarlugu, Kalaallit nunaat, nunani allani- sillimaniarnermullu politikkimi peqataatinneqalernermut *(Itilleq-tusarliussineq)*. Tusarliussineq www.stm.dk-mi takuneqarsinnaavoq. Tusarliussineq naalagaaffiit innuttaaniit pisussaaffiinut isumaqatigiissusiaavoq, pisinnaatitsissummut aaqqissuussaanerup ataani inissisimajunnaartumik, tak. pkt. 5.2, naalakkersuisuniilli isumaqatigiissusiaalluni.

Tusarliussinerup politikkikkut tunngaviit siammasinnerusut arlallit imarai, nunani allani- sillimaniarnermullu politikkikkut ingerlatsinermi apeqqutinut nunaanut immikkut pingaaruteqartunut Naalakkersuisut peqataaffiginerulerfissaannik. Tusarliussineq aamma Naalakkersuisuniit nunat tamalaat isumaqatigiinniarnerinut peqataavigisinnaanerinnik imaqarpoq, kiisalu naalagaaffiit innuttaaniit pisussaaffinnut, naalakkersuisunik atsioqatigiinnernik periarfissaqalertitsilluni. Tusarliussinerup tunngavii namminersorlutik oqartussat inatsisaanut naleqqussagaapput, sulilu atuutissalluni.

Nunani allani naalagaaffiit- sillimaniarnermut- illersornissaqarnermullu politikki naalakkersuisuniit pilersitaapput, Savalimmiut landsstyriat, Kalaalli nunaatalu Naalakkersuisui, oktobarimi 2021-mi Nunani allani-, Sillimaniarnermi- Illersornissaqarnermi politikkiani, Attaveqarnermut ataatsimiisitaliaq politikkikkut qaffasissusilimmik, piffinni nunat akunnerinni, ulluinnarni suleqatigiinnermut tapertaapput.

Namminersorlutik oqartussat pisussaaffiligaapput, naalagaaffiit innuttaaniit pisussaaffinnut isumaqatigiissutinik, nunallu tamalaat malittarisassaannut, Kalaallit nunaanut atuuttussanut, sukkulluunniit naalagaaffimmut pituttuisuusumik, tak. namminersorlutik oqartussat inatsisaat § 16, imm. 1.

Sammisassarisanut tiguneqartunut pisussaaffinnut, naalagaaffiit innuttaaniit pisussaaffinnut, namminersorlutik oqartussaniit piviusunngortinneqartussanut apeqqutinut tunngatillugu, ministeeriqarfiup ataani inissisimavoq, Danmarkimi sammisassarisani pineqartuni akisussaaffigineqartuni, tak. pkt. 1.2 aamma 2. imaappoq, ass.: ministeeriaqarfimmi akisussaasuusumi FN-p meeqqat pisinnaatitaaffii pillugit isumaqatigiinniartartuini, aamma Kalaallit nunaannut attuumassuteqartut suliassat isumagineqartarput.

Suliniutigisat, namminersorlutik oqartussaniit inerniliivigineqarnissaanik eqqarsaataasut, naalagaaffimmiillu nunanut allanut atatillugu, aallarnerneqarnissaanillu annertuumik pingaaruteqartut, takuneqarsinnaasumi, naalagaaffimmiit nunat tamalaat suleqatiginissaannut peqataaffigineqarneri, aalajangiunneqannginnerani naalagaaffik *isumaqatiginiarneqassaaq,* tak. namminersorlutik oqartussat inatsisaat § 16, imm. 2.

## **5.2. Pisinnaatitsissummut aaqqissuussaaneq**

Namminersorlutik oqartussat inatsisaanni § 12-mi pisinnaatitsissummut aaqqissuussaanermik imaqarpoq, nassataraalu Naalakkersuisuniit naalagaaffiit allat, nunanilu tamalaani suliniaqatigiiffiit, naalagaaffik sinnerlugu isumaqatigiinniaqatigiissinnaaneq, *naalagaaffiit innuttaaniit pisussaaffinnut isumaqatigiissusiornermut isumaqatigiissutinut,* piumasaqaatit assigiinngitsut naammassineqareersimappata. Isumaqatigiissusiaq Kalaallit nunaannuinnaq sammisassarisanut tunngasunut tamakkiisumik sammitinneqassaaq. Aaqqissuussaanermi naalagaaffiit innuttaaniit pisussaaffii, tassani ilaatinneqanngilaq, illersornissaqarfik- sillimaniarnermi politikki, kiisalu naalagaaffiit innuttaaniit pisussaaffiinut isumaqatigiissusiat Danmarkimi atuuttussaasut, nunani tamalaani suliniaqatigiiffinniluunniit isumaqatigiinniutigineqarnerisigut, Danmarkimi Kunngeqarfimmi ilaasortaaffigineqartumi. Assigisaanik tunngaviit tamanit atorneqarsinnaapput, nunanut tamalaanut attaviit isumaqatigiinniarnerillu pineqarpata, naalagaaffiit innuttaaniit pisussaaffiinut pituttorsimasumik pisussaaffiliineq siunniunneqarpat. Pisinnaatitsissummut aaqqissuussaaneq aamma makkunani atorneqarsinnaavoq: namminersorlutik oqartussaniit tigummineqartuni; aalisarneq, niiverneq, akileraartarnermut tunngasut, kultureqarneq ilisimatuutut misissuineq. Naalakkersuisuniit aamma nunani allani marloriaammik akileraarnermut isumaqatigiissusiat isumaqatigiinniarfigineqarnikuupput.

Naalagaaffiit innuttaaniit pisussaaffiinut isumaqatigiissusiat, Naalakkersuisuniit isumaqatigiinniutigineqarneri, naalagaaffiillu allat, nunalluunniit tamalaat suliniaqatigiiffiinik, naalagaaffik sinnerlugu isumaqatigiissutigineqarneri, Isumaqatigiissusiap sammisassasarisanut tigusanut tunngasuunera takuneqarsinnaasariaqarpoq.

Kalaallit nunaata Naalakkersuisui, Savalimmiullu landsstyria, naalagaaffiit innuttaaniit pisussaaffiinik isumaqatigiissutit, Kalaallit Nunaannut, Savalimmiunullu attuumassutilinnut isumaqatigiinniutigineqarnissaannik aalajangiisinnaapput, piumasaqaatit tamaasa naammassineqareersimappata (Danmarkimi Kunngeqarfik **S**avalimmiunut **K**alaallit nunaanullu – DFG-aaqqissuussaaneq-mik taaguutilik). Kalaallit nunaanniit Savalimmiuniillu isumaqatigiinniarnermut periarfissaq kissaatigineqanngippat, isumaqatigiinniarnerit naalagaaffiup nunanut allanut kiffartuussinerata peqataaneratigut pisinnaasussaavoq.

Pisinnaatitsissummut aaqqissuussaaneq, Kalaallit nunnaaniit *nunani tamalaani kattuffinnut ilaasortaanermik qinnuteqarsinnaanermut* periarfissiivoq, ilaasortanngorsinnaanermut ammaassisumik, nammineq ateq atorlugu, nunat allat kattuffiillu avataatigut (kattusseqatigiinnikkut ilaasortaaneq), Kalaallit nunaata tunngaviusumik inatsisitigut killiffimmi kattutsinneqarsinnaasumik. Naalakkersuisut Naalakkersuisuniit noqqaassutigineqarneratigut, qinnuteqaatit taamaattut tunniunneqartarput tapersersorneqarlutilluunniit. Namminersorlutik oqartussaniit naatsorsuutigineqarpoq, naalakkersuisut Naaakkersuisullu suleqatigiinnerinni, inuiaat akunnerannut tunngassutillit, inatsisitigut aalajangikkat, Danmarkimi Kunngeqarfimmiit ataatsimut soqutigisani, Kalaallit nunaanut tunngasunut, siunertaqartumik, tak. namminersorlutik oqartussat inatsisaat § 11, imm. 2. Taamaaattumik Kalaallit naalakkersuisuiniit ministereqarfik pisinnaatitsinermut aaqqissuussaanikkut isumaqatigiinniartoqarniarneranik paasititsissutigineqassaaq, isumaqatigiinniarnerit aallartinneqannginnerini, aammalu isumaqatigiinniarnerit ingerlanneqarnissaannik, naalagaaffiit innuttaaniit pisussaaffinnut isumaqatigiissuteqannginnermi, imaluunniit taamaatitsiniarnermi, tak. namminersorlutik oqartussat inatsisaa § 12, imm. 5

Naalakkersuisut Naalakkersuisullu akunnerinni, pisinnaatitsinermut aaqqissuussaneq pillugu *suleqatigiinnermut najoqqutassat,* Nunanut allanut ministereqarfimmiit atulersinneqarnikuuvoq, takuneqarsinnaasumi, Nunanut allanut ministereqarfik ingerlatseriaatsimut ataatsimut tusarniaanermi, naalakkersuisuniit isumaqatigiissuteqarniarnermut il.il. kissaatigisanut. Najoqqutassat Nunanut allanut ministeeriap quppersagaani ([www.stm.dk)-mi](http://www.stm.dk)-mi), kalallini namminersorlutik oqartussat aaqqissuussaanerata ataani takuneqarsinnaapput.

Naalakkersuisut aamma Folketinngip, *Nunap naalakkersuinikkut iluarsaanneranut akisussaaneq aamma pisinnatitaanerit,* nunat allat politikkianni inatsisini tunngaviusuni § 19-mi, pisinnaatitsinermut aaqqissuussaaneq, namminersorlutik oqartussat inatsisaani aalajangersakkani, tak. namminersorlutik oqartussat inatsisaa § 11, imm. 3 killilersorneqanngilaq.

Namminersorlutik oqartussat inatsisaat, Naalakkersuisunut sinniisit *Kunngeqarfiup nunanut allanut naalagaaffiit sinniisaanik* atorfinitsinneqarsinnaanermik periarfissiivoq, kalaallinit soqutigineqartuni, sammisassarisat isumagineqarnerinut, namminersorlutik oqartussaniit tamakkiisumik tiguneqartunik, tak. namminersorlutik oqartussat inatsisaa § 15.

## **5.3. Kalaallit nunaanut tunngatillugu, naalagaaffiit innuttanut pisussaaffiinik isumaqatigiissusiat il.il. suliarineqarneri**

Ilitsersuummi tassani, ilanngussaq ilanngunneqarpoq, skemakkut nalunaarsuutit, naalagaaffiit innuttanut pisussaaffiinut isumaqatigiinniarnernut *nalunaaruteqarneq* apeqqullu pillugu *saqqummiineqarnermut,* isumaqatigiissutiginera, ministereqarfimmiit namminersorlutik oqartussanut, naalagaaffiit innuttaaniit pisussaaffiit isumaqatigissusianik taamaatitsineq qaqugu pissanersoq. Malugineqarpoq, skemami naalisakkatut isikkoqartoq, taamaattumillu paasissutissanik ilanngussineqassaaq, immikkoortuni tulliuttuni takuneqarsinnaasuni.

## **5.4. Isumaqatigiinniarnerit sioqqullugit nalunaarusiorneq**

Namminersorlutik oqartussat inatsisaat § 13 *namminersorlutik oqartussat ilanngutsinneqarnerannut* tunngassuteqarpoq, naalagaaffiit innutaaniit pisussaaffii pillugit isumaqatigiissutinut atatillugu, tamannalu pillugu, Itilleq-tusarliussamut tunngaviit ilusilersorneqarnerisigut, tamakkiisumik eqqarsaatigineqartumik. *naalagaaffimmiit isumaqatigiinniarfiusumik.*

Ministereqarfimmiit Naalakkersuisut siumungaaq nalunaarfigineqassapput, Kalaallit nunaanut immikkut pingaaruteqartut, naalagaaffiit innuttaaniit pisussaaffiinut isumaqatigiissusiat, tak. namminersorlutik oqartussat inatsisaa § 13, imm. 1.

Taamaalilluni isumaqatigiinniarnerni kissaatigisat ilanngunneqarnissaannut, isummaminnik takutitsinikkut Naalakkersuisuniit periarfissaalissaaq. Naalakkersuisut piareersaataannut tunngatillugu, ministereqarfik sapinngisamik tuaviortumik nalunaarfigineqassaaq. Apeqqutinut, Kalaallit nunaanut immikkut pingaaruteqartunut, qaqugu isumaqatigiissusiat saqqummiunneqarnissaannut, ministereqarfimmiit kalaallillu naalakkersuisuiniit oqaluuserineqarneri aalajangiivigineqarnissaat tak. pkt. 5.12.

## **5.5. Namminersorlutik oqartussanut saqqummiussineq**

Naalagaaffiit innuttaaniit pisussaaffii, Kalaallit nunaanut immikkut pingaaruteqartut, isumaqatigiinniassutiginnginnerini, atorunnaarsinnginneriniluunniit Naalakkersuisut oqaaseqaataannut saqqummiunneqaqqaassapput, tak. namminersorlutik oqartussat inatsisaat, § 13, imm. 4.

Naalagaaffiit innuttaaniit pisussaaffiinut isumaqatigiissusianik atuutsitsineq, tak. § 13, imm. 2, Inatsisartut inatsisaanni nr. 26-mi, novembarip 18-anni 2010-meersumi, Inatsisartut Naalakkersuisullu pillugit (kingusinnerusukkut allannguuteqartuni).

Ministereqarfimmiit namminersorlutik oqartussat oqaaseqaataannut, *piffissaliussamik* atulersitsisoqarsinnaavoq. Naatsorsuutigineqarpoq, piffissaliussaq ima sivisutigisinnaasoq, pissutsinut aalajangersimasunut tulluartuullutik. Piffissaliussamik atulersitsinermi eqqarsaatigineqassaaq, suliap Inatsisartuniit suliarineqartussaanera, suliamullu allagaatit uppernarsaatit kalaallisuunngorlugit nutserneqassapput, tak. pkt. 5.8 aamma 5.9.

## **5.6. Attaveqatigiinnermut aqqutit**

Naalagaaffiit innuttaaniit pisussaaffii pillugit isumaqatigiissusianut il.il. atttaveqatigiinneq, toqqaannartumik kalaallit naalakkersuisuinut pisinnaavoq. Kalaallit nunaanni Naalagaaffiup sinniisaa, ilanngullugu paasissutissinneqassaaq, tak. pkt. 6.2. taamaaliornikkut naalagaaffiup oqartussaqarfiiniit, Kalaallit nunaanut tunngassuteqartunik, sulianik pineqartunik, Naalagaaffiup sinniisaa paasissutissinneqassaaq, ministereqarfimmullu ikiuilluni.

Ministereqarfimmiillu Naalagaaffiup sinniisaa aqqutigalugu sulianik nassitsisoqarsinnaavoq, pisuni taamaattuni, Naalagaaffiup sinniisaa, namminersorlutik oqartussanut suliaq pillugu saqqummiussinermik noqqaavigineqassaaq, taamaattumillu suliaq pillugu paasissutissinneqaannarnani, saqqummiunnissaanillu suliakkiutigineqarluni.

## **5.7. Paasissutissat suut saqqummiussinissanut nassiunneqassappat?**

Namminersorlutik oqartussanut naalagaaffiit innuttaaniit pisussaaffiinut isumaqatigiissusiat saqqummiunneqarpata, suliap imarisaata eqikkarneranik malitseqassaaq. Eqikkagaq malinnaatinneqartoq, pingaaruteqarneranut nassuiaammik, isumaqatigiissusiap naammassineqarnerata tiguneqarsimaneranik, imaluunniit qallunaat inatsisaata pineqarnissaata ilimagineqarneranik imaqassaaq. Aammattaaq ministereqarfimmiit qulaajarneqarneranut suliaqarnermik ikiuuttoqartariaqarpoq, ataatsimiinnerni peqataanikkut assigisaannillu, namminersorlutik oqartussaniit tamanna kissaatigineqarpat.

## **5.8. Naalagaaffiit innuttaaniit pisussaafiiinik nutserineq**

Namminersorlutik oqartussanut saqqummiineq, tak. pkt. 5.5, naalagaaffiit innuttaaniit pisussaaffiinut isumaqatigiissusiamut eqikkagaq, kalaallisuunngorlugu nutserneqassaaq. Nutserineq pissaaq, suliaq pillugu Naalakkersuisuniit suliarineqannginnerani, suliarlu pillugu Inatsisartut saqqummiivigineqassapput. Inatsisartut katersuunnerinnut piffissat pkt. 8.1-mi eqqartorneqarput.

Kalaallit nunaanni Naalagaaffiup sinniisaa aallaaviusutut aamma sulisaaseq malillugu, allagaatinik uppernarsaatinik nutserinermut isumaginnittuuvoq, tak. pkt. 6.3.

Naalagaaffiit innuttaanuut pisussaaffiinut Kalaallit nunaanut atuuttussatut isumaqatigiissusiat, Kalallilli nunaanut pingaaruteqanngitsut, aallaavigisatut kalaallisuunngorlugit nutserneqassanngillat. Eqqarsaatigineqartuaannassaarli saniatigut, naalagaaffiit innuttaaniit pisussaaffiinut isumaqatigiissusiat nalinginnaasumik soqutigineqartut kalaallisuunngorlugit nutserneqartussaasariaqarput. Ass.: inuup pisinnaatitaaffiini, nunat assigiinngitsut aalajangersagaanut tunngasut, kalaallisuunngorlugit nutsigaapput.

## **5.9. Inatsisartunit suliarineqarneri**

Kalaallit nunaani atuutsinneqartunik, naalagaaffiit innuttaaniit pisussaaffiinik atortussanngortitsinermut isumaqatigiissusianut, Naalakkersuisuniit Inatsisartut oqaaseqaataat pissarsiarineqassaaq.

Inatsisartut upernaakkut katersuunnerinni, nalagaaffiit innuttaaniit pisussaaffiinut isumaqatigiissusiaq suliarineqassaaq, aallaaviusutut kalaallit naalakkersuisuinut, jannuaarip aallartisimanerani nassiunneqarluni. Upernaakkut katersuunnermi, naalagaaffiit innuttaaniit pisussaaffiinut isumaqatigiissusiaq suliarineqartussaappat, aallaavigisatut kalaallit naalakkersuisuinut, upernaakkut katersuunnermi, juunip aallartisimanerani nassiunneqassaaq. Katersuunnernut piffissaliussat allanngorarsinnaapput, katersuunnerni tamani, Inatsisartut ingerlatsinermut aaqqissuussaanerani ullulersorneqartaramik, tak. pkt. 8.1.

## **5.10. killeqarfinnut tusarliussat ataatigullu atsiornerit**

Naalagaaffiit innuttaaniit pisussaaffiinut isumaqatigiissusiat, ministereqarfimmiit isumaqatigiissutigineri pisariaqartutut isigineqarpat, namminersorlutik oqartussaniit akuliuffigineqanngitsumik, Kalaallit nunaanut sunniuteqarnera annikissaaq, tak. namminersorlutik oqartussat inatsisaa § 13, imm. 4,2. pkt. Pisunili taamaattuni, ministereqarfimmiit atsiorsimasumiit, atortussanngortitsisumiilluunniit, namminersorlutik oqartussaniit oqaaseqaat, tuaviortumik pissarsiarineqassaaq, isumaqatigiissusiamik taamaatitsineq, Kalaallit nunaanut qanoq sunniuteqarnersoq, killeqarfimmillu tusarliussamut taamaatitsineq.

Nalinginnaasumik naalagaaffiit innuttaaniit pisussaaffiinut isumaqatigiissusiorneq Danmarkimuinnaq atuuttarpoq, namminersorlutik oqartussaniit nammineq aalajangikkamik aalajangiisoqarsinnaalissaaq, Kalaallit nunaannut atatillugu, isumaqatigiissutit pineqartut qanoq kissaatigineqartiginersut naapertorlugit. Isumaqatigiissutit taamaattut, naalagaaffiit innuttaaniit pisussaaffiinut isumaqatigiissusiat – ass.: inuit pisinnaatitaaffii, imaluunniit ajortumeeriniartunut akiuiniarnermut tunngasut – kissaatitut tunniunneqartutulluunniit pineqarsinnaanngillat.

Naalagaaffiit innuttaaniit pisussaaffiinut isumaqatigiissusiani – ass. Ajortumeerinninniarnermut akiuiniarneq – killeqarfilerinernut tusarliussineq, killeqarfinnilluunniit atuinermut isumaqatigiissutinut killilersuineq. tunniutissallugu, kissaatitulluunniit pissallugu ajornarpoq,

Isumaqatigiissusiat, Danmarkimi Kalaallit nunaannilu peqatigiinnikkut isumaqatigiinniarnermi ilanngunneqarneq, naalakkersuisuniit *atsiorneqassaaq,* sapinngisamik Naalakkersuisut peqatigalugit, tak. namminersorlutik oqartussat inatsisaat § 13, imm. 3.

## **5.11. Naalagaaffiiit innuttaaniit pisussaaffiinut isumaqatigiissuteqarnermi ikiuut**

Kalaallit nunaanni Naalagaaffiit innuttaaniit pisussaaffiinut isumaqatigiissuteqartoqarsimatillugu, apeqqutinik saqqummersoqarpat, apeqqutigineqartut Nunanut allanut ministerimut, Inatsisilerinermi Kiffartuussinermut saqqummiunneqarsinnaapput. Kalaallit nunaannut (Savalimmiunullu) attaveqarnermut, *isumaqatigiilluni aalajangersakkamut tunngassutilinnut ilitsersuutip* nassuiarneqarnera, Nunanut allanut ministereqarfimmi pigineqarpoq. Ilitsersuut Nunanut allanut ministereqarfiup quppersagaani ([www.traktat.dk.)-mi](http://www.traktat.dk.)-mi) takuneqarsinnaavoq.

## **5.12. Nunat tamalaat pillugit suleqatigiissutigineqarneri**

Nunanut tamalaanut tunngasuni, kalaallit naalakkersuisui, ministereqarfiullu suleqatigiinneratigut pilersitsisoqassagaluarpat, naleqquttuujuaannassaaq takuneqarsinnaasumi, aalajangiinermut tunngavinnut tunngasuni, immikkut pingaaruteqarneranut isumaqatigiissutit, Kalaallit nunaanut immikkut pingaaruteqartutut qaqugukkut isigineqassanersut, tak. pkt. 5.4. ass.: 2012-mi nunani tamalaani silaannaap pissusaanut isumaqatigiinniarnermi suleqatigiinnermut isumaqatigiissusiortoqarpoq, naalakkersuisut, Naalakkersuisullu akunnerminni, FN-p silaannaap pissusaa pillugu, nunat assigiinngitsut aalajangersagaani (isumaqatigiissusiaq Folketinngimut nassiunneqarpoq, septembarip 28-ni 2012-meersumut apeqqutigineqarneranut nr. 341 (Alm. Del) -mut akissummut, Folketinngimi Aningaasaqarnermut ataatsimiittaliamiit). Kalaallit nunaannut ilagitinneqartumi, suleqatigiinnermi aamma ass.: naalagaaffiit innuttaanit pisussaaffiinik isumaqatigiissusiornermut isumaqatigiinniarnernut periutsinut tunngasuusinnaapput, kiisalu nalunaarutiliat, nunallu assigiinngitsut aalajangersagaataannik misilitsinnerit. Suleqatigiinneq, nunani tamalaani naapittarfimmi ataatsimiinnernut ilagitinneqarsinnaavoq, suliani Kalaallit nunaannut attuumassuteqartuni, suliarineqartuni, takuneqarsinnaasumi naalagaaffimmi sinniisit ataatsimut katiterneri. Ass.: suleqatigiinneq aalajangersimasoq, qallunaat pisortaqarfiini, Naalakkersuisullu qullersaqarfiini, naalagaaffiup nalunaarsuineri il.il. FN-p inuit pisinnaatitaaffiini, nunat assigiinngitsut aalajangersagaat suleqatigiissutigineqarnerini.

Aammattaaq *ingerlatseriaaseq* isumaqatigiissusiorfigineqartariaqarpoq, kingornalu ministereqarfimmiit kalaallit naalakkersuisuiniit, qallunaat inatsisaasa allannguutaannik ilisimatissavaat, naammassineqarnissaata ilimagineqarnerinik, naalagaaffiit innuttanut pisussaaffiinut isumaqatigiissuteqarfigisimasanut isumaqatigiissutiginerisa kingunerisaanik, Kalaallit nunaanuttaaq atuuttuusuni. Assigisaanik ingerlatseriaaseq isumaqatigiissusiorfigineqartariaqartoq tassaavoq, suliniutigineqartut pillugit ministereqarfimmiit kalaallit naalakkersuisui qanoq ilisimatinneqartiginersut, nunani tamalaani pisussaaffiit malillugit, suliniutit naammassineqarnissaannik aalajangiivigineqarsimasut.

EU-mut atassuteqartuni suliani, Kalaallit nunaanut annertuumik attuumassuteqartuni, ass.: niivernermi, aalisarnermullu politikkikkut, Naalakkersuisuni qullersaqarfiit isumaqatigiissutigisaanni, *EU-immikkut ataatsimiisitaliaanut* naleqquttumi oqaluuserineqarnerinut atatillugu.

# **6. Kalaallit nunaanni Naalagaaffiup sinniisua**

## **6.1. Kalaallit nunaanni Naalagaaffiup sinniisua suliffeqarfiusoq**

Kalaallit nunaanni Naalagaaffiup sinniisua Naalagaaffiup ministereqarfiata ataani suliffiuvoq. Naalagaaffiup sinniisuata, naalagaaffiup oqartussaaffeqarfiini namminersorlutillu oqartussat akunnerinni attaveqaataasutut atuuffeqarpoq, Kalaallit nunaannut qallunaat oqartussaaffii allat eqqaassanngikkaanni (politiit, eqqartuussiviit, illersuisut il.il.).

Naalagaaffiup sinniisuata akuttunngitsunik, qallunaat pisortaqarfii paasissutissanik nassittarpai, Kalaallit nunaanni ineriartorneq, aammalu qallunaat pisortaqarfiinut ikiuinikkut, kalaallini pissutsinut paasissutissanik pissarsissussinikkut, takuneqarsinnaasumi, namminersorlutik oqartussat inatsisinut suliniarnerat. Ministereqarfiup, Naalagaaffiup sinniisuaniit immikkut ittunik malinnaanissaa kissaatigineqarpat, Naalagaaffiup sinniisuaniit ikiuineqassaaq.

Naalagaaffiup sinniisuaniit aqutsineq aamma ilaatigut annertuumik, Kalaallit nunaanni inatsisitigut ilaqutariinnermut tunngassuteqarpoq. Tamatumuuna Naalagaaffiup sinniisaaniit akeqanngitsumik ingerlatassanut tapiisarpoq, Thule Air Base-mut akunninnermi pisinnaatitsinerit, Kalaallit nunaani Folketinngimut qinersititsinerit, kiisalu inunnik qinersititsinerit, Folketinngimiit aalajangerneqartut, ilaatigullu ikiuuttarluni, ministeri- atorfilittallu Kalaallit nunaanni tikeraarnerinni, tak. pkt. 7.1.

Naalagaaffiup sinniisaanut noqqaavigineqarneq malillugu, Kalaallit nunaani pisortaqarfinni, qallunaat pisortaqarfiiniit paasissutissanik pissarsiornermut ikiuuttarpoq.

## **6.2. Namminersorlutik oqartussanut sulianik saqqummiussineq**

Pisortaqarfinniit namminersorlutik oqartussanut, kalaallit naalakkersuisuinut, sulianik *saqqummiussineq,* toqqaannartumik pisarpoq. Peqatigitillugulu Kalaallit nunaanni Naalagaaffiup sinniisuaniit *paasititsissutigineqartussanik.* Taamaaliornikkut Naalagaaffiup sinniisua sulianik pineqartunik paasititsivigineqarsinnaalluni, naalagaaffiup pisortaqarfiiniit, Kalaallit nunaanut attuumassuteqartunut, ministereqarfimmullu taamaaliorneq ikiuutaalluni. Saqqummiussinerni Naalagaaffiup sinniisua aqqutigineqartarpoq. Ministereqarfik tamakkunani pisunik paasititsivigineqassaaq, Naalagaaffiup sinniisua, suliamut tunngasumik saqqummiussinissamik noqqaavigineqarnikkut, taamaalilluni suliaq pillugu paasititsissummik tigusaqarnerinnaanani, aammali suliakkerneqarluni.

## **6.3. nutserinermut ikiuineq**

Kalaallit nunaanni Naalagaaffiup sinniisua, aallaaviusutut inissisimavoq, sulisaatsikkullu inatsisinut najoqqutassanik nutserineq, oqalutseqarneq, assigisaanillu kalaallisuunngortitsinerit. Ministereqarfiup iluminni, nutsigassat annertuut aamma isumagineqarput, ass.: inatsisinut najoqqutassat annertuut, nalunaarsuinerit il.il. Naalagaaffiup sinniisaa iluminni nutserisut pillugit paasissutissanik ikiuussinnaavoq.

Naalagaaffiup sinniisaa, sapinngisamik piffissaq sivikitsoq atorlugu attavigineqarsinnaasariaqarpoq, sulianik naammassinniinissamut piffissaq eqqarsaatigalugu naammassineqartarialinni, nutserneqartussani, nutserneqarnerisa naammassineqarnissaanik piffissap iluani naammassineqartussaasunik.

## **6.4. Naalagaaffiup sinniisaanut nutsikkanik naammassineqartunik nassiussineq**

Inatsisinut najoqqutassat Ministereqarfimmiit sapinngisamik tuaviortumik nassiunneqassapput, Lovtidende-mi ilisimatitsissutigineqareersut, tak. pkt. 4.14, Kalaallit nunaanni Naalagaaffiup sinniisaanut *allannguuteqartutut nalunaaqutserneqartut,* najoqqutassanut missingiutinut tunngatillugu, namminersorlutik oqartussaniit saqqummiussinermut atugassatut, Naalagaaffiup ninniisuaniit siusinnerusukkut nutserneqarsimasut. Tamanna pisarpoq, najoqqutassat kalaallisut allaqqasut, tamanit takuneqarsinnaanngornerinik siunertaritinneqarpoq, tak. pkt. 3.1.

Ministereqarfimmiit inatsisit najoqqutassai nutseriikkat tiguneqareersimappata, illup iluani nutsikkat, ministereqarfimmiit sapinngisamik tuaviortumik najoqqutassamut nutsigaq nassiunneqassaaq, Naalagaaffiup sinniisaanut Lovtidende-kkut ilisimatitsissutigineqarsimasoq. Kingornalu Naalagaaffiup sinniisaaniit kalaallisuumut nutsigaq, Naalagaaffiup sinniisuata quppersagaani ([www.rigsombudsmanden.gl)-kut](http://www.rigsombudsmanden.gl)-kut), inatsimmut najoqqutassaq ilisimatitsissutigineqassaaq, tak. pkt. 3.1.

## **6.5. Attaveqatigiinnermut paasissutissat**

Kalaallit nunaani Naalagaaffiup sinniisuata adresseraa: Indaleeqqap Aqq. 3, postboks 1030, 3900 Nuuk, Telefon: +299 32 10 01. E-mailadresse: ro@gl.stm.dk. Hjemmesideadresse: www.rigsombudsmanden.gl.

# **7. Angalanerit tikeraarnerillu**

## **7.1. Kikkut ilisimatinneqassappat?**

Kalaallit nunaanni *ministerimik tikeraartoqarnissaq* pillugu, ministereqarfimmiit sapinngisamik siusissumik, kalaallit naalakkersuisui, Naalagaaffiullu sinniisua ilisimatinneqassapput. Kalaallit nunaani ministerimik tikeraartoqarneq inissinneqassaaq, piareersarneqarlunilu, ministereqarfiup kalaallillu naalakkersuisuiniit suleqatigiissutigineqartumik, assersuutigalugu, tikeraarneq politikkikkut qaffasissusilimmik, ataatsimiinnernik imaqassappat, imaluunniit nunani allani sinniisit peqataassatillugit. Ministerimik tikeraartoqarnermut piareersarneq, pisariaqartitsineq naapertorlugu, ministereqarfimmiit, kalaallillu naalakkersuisuiniit isumaqatigiinneq malillugu, Naalagaaffiup sinniisaanit peqataaffigineqassaaq.

Naalagaaffiup sinniisaaniit ministeri/ministereqarfik kalaallini pissutsinik, nalinginnarnillu ministerip angalaneranut tunngasunut, paasissutissiinernillu naleqquttunik ikiuineqassaaq. Naalagaaffiup sinniisaaniit aallaaviusutut, ministerimit tikeraartoqarnermi peqataaffigineqassaaq, qallunaanut sinniisitut, takuneqarsinnaasumi tikeraarnerup nalaani ataatsimiinnerni suliat.

Assigisaanik ministereqarfimmiit sapinngisamik siusinaartumik, kalaallit naalakkersuisui, Naalagaaffiullu sinniisaa, Kalaallit nunaanni *atorfilinnik tikeraartoqarneq* pillugu paasititsissutigineqassapput. Naalagaaffiup sinniisaaniit ministereqarfimmut, kalaallini pissutsinik, angalanermullu tunngatillugu nalinginnaasunik, paasissutissiinernik naleqquttunik ikiuineqassaaq.

Kalaallit nunaannut ministerimik tikeraartoqarnermut suliniut, Naalakkersuisuniit tiguneqareerpat, ministereqarfimmiit Naalagaaffiup sinniisaa tamatuminnga ilisimatinneqassaaq.

Nunap ministereqarfia ilanngutsinneqassaaq, tikeraarneq suliani pkt. 2.1.-p ataani pineqarpat.

## **7.2. Danmarkimut ministerimik tikeraartoqarnermi, Kalaallit nunaat pillugu paasissutissiineq**

*Danmarkimi pisortatigoortumik nunani allani ministerimiit tikeraartoqarnissaq* pillugu, ministereqarfimmiit sapinngisamik siusissumik, kalaallit naalakkersuisui ilisimatinneqassapput, tikeraarneq apeqqutinut, Kalaallit nunaanut immikkut pingaaruteqarpat. tamanna pissaaq, Naalakkersuisut ilanngutsinneqarnerinik periarfissiinikkut. Peqatigitillugu Naalagaaffiup sinniisaanut ilisimatsitsissutigineqassaaq.

Nunanut allanut ministereqarfik Naalakkersuisullu nunanut allanut tunngasunut naalakkersuisoqarfiat, ataavartumik oqaloqatigiittassapput, Naalakkersuisunut siulittaasup peqataanissaa pillugu, imalunniit Naalakkersuisuni ilaasortaniit Danmarkimut, nunaniluunniit allani tikeraarnerini.

# **8. Paasissutissat allat**

## **8.1. Inatsisartut katersuunneri**

Inatsisartut ukiuat aallartittarpoq, septembarip tallimanngornerata tulliani, sivisussuseqarlunilu, ukiumi tassani, tallimanngornermi tassani. Aallaavittut Inatsisartuni marloriarlutik katersuuttarput, immikkut katersuuffinni, Inatsisartut ukiuanni. Suliat Inatsisartuniit suliarineqarneqarnissaat naatsorsuutigineqassaaq, suliap suliarineqarnissaanut, katersuunnerup aallartinnerani, siusinaangaatsiartumik namminersorlutik oqartussanut nassiunneqartussat. Inatsisartut katersuunneri pillugit paasissutissat, Inatsisartut quppersagaanni ([www.ina.gl).-mi](http://www.ina.gl).-mi) takuneqarsinnaavoq. Naalagaaffiup sinniisaaniit, katersuunnernut tunngatillugu piffisaliussaasut paasissutissiissutigineqassapput. Pifissaliussat pillugit pkt. 4.11 aamma 5.9-mi innersuussutigineqarput.

## **8.2. Kalaallit nunaanni tjenestemandinut, aaamma isumaqatigiissut malillugu akissarsialinnut akisussaaffik**

Akileraartarnermut ministereqarfik (Medarbejder- og Kompetencestyrelsen) tjenestemandinut- tjenestemandspensionimullu inatsisini, kiisalu tamanut isumaqatigiissut malillugu akissarsialinnut, sulisunullu isumaqatigiissuteqarfigineqartunut, Kalaallit nunaanni sulisoqarnermut naalagaaffiup oqartussaqarfii, qullersatut akisussaaffiuvoq.

Kaajallaasitaq nr. 9817, septembarip 27-ani 2019-meersoq, Medarbejder- og Komptencestyrelsimut innersuussutigineqarpoq. Inatsit atuttoq il.il. Medarbejder- og Kompetencestyrelsip quppersagaani ([www.medst.dk)-mi](http://www.medst.dk)-mi) takuneqarsinnaavoq.

## **8.3. Attaveqatigiinnermut paasissutissat**

Kalaallit nunaata Sinniisuutitaqarfia Københavnimiittoq, Kalaallit nunaa pillugu paasissutissanik ikiuinermik isumaginnittuuvoq. Sinniisuutitaqarfiup adresseraa: Strandgade 91, 3. sal, 1401 København K. Telefon 32 83 38 00. E-mailadresse: journal@ghsdk.dk. Hjemmesideadresse: www.ghsdk.dk.

Inatsisinut immikkoortortaqarfik Naalakkersuisut Siulittaasoqarfiani Naalakkersuisut qitiusumik inatsisinut immikkoortortaqarfiuvoq. Inatsisit immikkoortortaqarfia Inatsisartut katersuunnerinut ataqatigiissaarisuuvoq, Naalakkersuisut sinnerlugit, tamatumunngalu atatillugu, piffissaliussanik paasititsisuusarluni, ilutsinut piumasaqaatit il.il.

Inatsisit immikkoortortaaani kaajallaatitanik atuutsitsilernermut isumaginnittuuvoq, Naalakkersuisuni suliassanut agguataarinermi (suliassaqarfiit agguataarneri) tassungalu atatillugu paasissutissiinermi, kalaallit naalakkersuisuini sorliit sumi atuuffeqarnerinut.

Inatsisit immikkoortortaqarfianut paasissutissat [www.naalakkersuisut.gl.-mi](http://www.naalakkersuisut.gl.-mi) takuneqarsinnaavoq, Inatsisit immikkoortortaqarfia attavigineqarsinnaavoq nsninatsit@nanoq.gl.-mi.

Inatsisartut quppersagaraa www.ina.gl aamma Naalakkersuisut quppersagaraa www.naalakkersuisut.gl.

## **8.4. Ilitsersuutaasimasunik atorunnaarsitsineq**

Ilitsersuut nr. 58, juunip 2-ni 2012-meersumi, suliat Kalaallit nunaanut tunngassuteqartut, ministereqarfimmi suliarineqartarnerinut tunngasoq.

# **9. Ilanngussaq**

##

## Najoqqutassanut skema, namminersorlutik oqartussanut saqqummiussinermut, aamma namminersorlutik oqartussaniit naalagaaffiit innuttaaniit pisussaafiinut akisussaaffimmut oqaaseqaammik utaqqineq.

*Nunap ministereqarfia, ulloq*

Barbara Bertelsen

/ Sofie Hammer

**Ilanngussaq: Najoqqutassanut skema, namminersorlutik oqartussanut saqqummiussaqarnermut, aamma naalagaaffiit innuttaaniit pisussaafiinut isumaqatigiissusianut oqaaseqaammik utaqqineq**

**1. Inatsisit**

|  |  |  |  |  |  |
| --- | --- | --- | --- | --- | --- |
| **inatsisinut najoqqutassat** | **Namminersorlutik oqartussanut saqqummiussassat**  | **Naalakkersuisununiit suliarineqartussat/Naalakkersuisut qullersaqarfia**  | **Inatsisartunit suliarineqartussat, Saqqummiussassatut**  | **Namminersorlutik oqar-tussat oqaaseqaa-taat utaqqine-qartoq, Folketin-ngimut saqqumm-iutinnginnerani**  | **Namminersorlutik oqartussat oqaaseqaa-taat utaqqine-qartoq Folketinngimiit aalajangiisoqannginnerani**  |
| **Inatsisinut missingiutit, Danmarkimi atuutsinneqar-tussat, Kalaallit nunaannilu tamakkiisumik immikkoortukkaarlugilluunniit toqqaannartumik attutsinneqartussat** | Aap(pkt. 4.1) | Naamik(pkt. 4.1) | Aap(pkt. 4.1 aamma 4.11) | Aap, aallaaviusutut, immikkulli pisuni, ass.: immikkut tuaviuussani, Folketinngi-mut Inatsisartu-nullu assigiimmik saqqummiunneqassapput, (pkt. 4.1 aamma 4.12) | Aap, aallaaviusutut, kisianni immikkut pisuni, ass.: immikkut tuaviuussat, pisariaqartinneqarpat Folketinngimiit akuerineqarnissaa, atuutilerneqarlunilu, takuneqarsinnaasumi, Kalaallit nunaanni, namminersorlutik oqartussaniit oqaaseqaateqartoqannginnerani (pkt. 4.1 og 4.12) |
| **Inatsisissatut siunnersuutinut missingiut****1) aalajangersak-kanik imaqartut, kalaallit nunaanuinnaq atuuttunik****2) Kalaallit nunaanut immikkut pingaaruteqarpoq** | Aap(pkt. 4.2) | Naamik(pkt. 4.2) | Aap(pkt. 4.2 og 4.11) | Aap, aallaaviussaaqq, kisiannili pisuni immikkut ittuni, soorlu, immikkut tuaviuussassani, assigiinnik Folketinngimut Inatsisartunullu saqqummiutinnginnerini (pkt. 4.2 aamma 4.12) | aap(pkt. 4.2 aamma 4.12) |
| **Inatsisissatut siunnersuutinut missingiut, Kalaallit Nunaanut atuutsinneqanngitsunut, peqqussutitigulli atuutilersinneqarsinnaasunik** | Aap, kisianni inissitsiterineq pineqarneruvoa(teknik)/allaffissornermiit saqqummiussinerit(pkt. 4.3) | Aap (aallaaviu-sutut) Naalakersuisut (allaffissor-neq) | Naamik(pkt. 4.3) | Naamik(pkt. 4.3) | Naamik(pkt. 4.3) |
| **Inatsisissatut siunnersuutinut missingiut, Kalaallit nunaanut atuutsinneqanngitsut (peqqussutikkullu atuutilersinneqarsinnaanngitsut)** | Naamik (pkt. 4.4) | Siunnersuutigineqartoq saqqummiunneqanngimmat, tulluartuutinneqanngilaq | Siunnersuutigineqartoq saqqummiunneqanngimmat, tulluartuutinneqanngilaq | Siunnersuutigineqartoq saqqummiunneqanngimmat, tulluartuutinneqanngilaq | Siunnersuutigineqartoq saqqummiunneqanngimmat, tulluartuutinneqanngilaq |

**2. Allaffissornikkut najoqqutassat**

|  |  |  |  |  |
| --- | --- | --- | --- | --- |
| **Inatsisitigut najoqqutassat** | **Namminersorlutik oqartussanut saqqummiunneqartussat** | **Saqqummiussas-satut Naalakkersuisu-niit suliarineqartussat** | **Saqqummiussas-satut, Inatsisartuniit suliarineqartussat** | **Atuutsitsilinngin-****nermi namminer-****sorlutik oqartussaniit/Naalak-****kersuisuniit oqaaseqaataasup utaqqinera** |
| **Peqqussutinut missingiutit, inatsisit Kalaallit nunaanni atuutilersinneqar-****tussat**  | Aap(pkt. 4.5) | Naamik(pkt. 4.5) | Aap(pkt. 4.5 aamma 4.11) | Aap(pkt. 4.5) |
| **Nalunaarutinut missingiutit, Danmarkimi Kalaallit Nunaanilu atuuttussat** | Aap(pkt. 4.6) | Aap(pkt. 4.6) | Naamik(pkt. 4.6) | Aap, aallaavigisatut (pkt. 4.6) |
| **Kalallit nunaanut nalunaarutinut immikkut ittunut missingiutit, Kalaallit nunaanut immikkut pingaaruteqartunut** | Aap(pkt. 4.6) | Aap(pkt. 4.6) | Naamik (pkt. 4.6) | Aap(pkt. 4.6) |
| **Nalunaarutit Danmarkimi atuutsinneqareersut, Kalaallit nunaannilu atuutsinneqartussat (tamatumunnga peqqussutitigut aalajangersakkani ilaatinneqartut)** | Aap(pkt. 4.7) | Aap(pkt. 4.7) | Naamik(pkt. 4.7) | Aap, peqqussutitigut atulersinneqanngin-nerani(pkt. 4.7) |

**3. Naalagaaffiit innutttaaniit pisussaaffiinut isumaqatigiissusiat**

|  |  |  |  |  |  |
| --- | --- | --- | --- | --- | --- |
|  | **Naalakkersuisuniit nalunaarut** | **Namminersorlutik oqartussanut saqqummiussineq** | **Naalakkersuisuniit kisimi, saqqummiussassatut suliarineqassaaq** | **Inatsisartunit saqqummiunneqartussatut suliarineqassaaq** | **Namminersorlutik oqartussat oqaaseqaataat utaqqineqartoq, atulersinneqannginnerani, imaluunniit taamaatitsineq** |
| **Naalagaaffiit innuttaaniit pisussaaffiinik isumaqatigiissusianut isumaqatigiinniarneq, Kalaallit nunaanut immikkut pingaaruteqartunut** | Aap, isumaqatigiinniarnerup aallartinnginnerani (pkt. 5.4) | Tulluartuunngilaq. | Tulluartuunngilaq | Tulluartuunngilaq | Tulluartuunngilaq |
| **Naalagaaffiit innuttaaniit pisussaaffiinut isumaqatigiissusiamik atulersitsineq imaluunniit taamaatitsineq, Kalaallit nunaanut immikkut pingaaruteqartumut** | Immikkutittutut nalunaarutigissallugu tulluanngitsoq, nalunaaruteqarneq saqqummiinermi pimmat(pkt. 5.5) | Aap(pkt. 5.5) | Naamik (pkt. 5.5) | Aap(pkt. 5.5) | Naamik, aallarniutaasutulli, atortinneqassaaq, Kalaallit nunaanut sunniuteqanngitsumik(pkt. 5.5 aamma 5.10) |